הוועדה המשותפת לוועדת הפנים ולוועדת החינוך לדיון בהלס"י בנושא: נפגעים באירועי ספורט המוניים, כנסת 19, פרוטוקול מספר 6, 2014-11-04 11:00

דוד צור: בוקר טוב.

דוד צור: אני מתכבד לפתוח את ישיבת הוועדה המשותפת לוועדת הפנים והגנת הסביבה ולוועדת החינוך, התרבות והספורט.

דוד צור: נמצאים אתנו יושב ראש ועדת החינוך והספורט, חברי, חבר הכנסת עמרם מצנע ושורה של חברי כנסת שכולם עוסקים בנושא כמו חבר הכנסת יואל רזבוזוב שהוא יושב ראש ועדת הקליטה והוא יושב ראש שדולת הספורט בכנסת, חבר הכנסת עיסאווי פריג', חבר הכנסת אחמד טיבי, חבר הכנסת מסעוד גנאים, חבר הכנסת יריב לוין, חבר הכנסת שמעון אוחיון וחבר הכנסת דב חנין.

דוד צור: אני עוד בטראומה מכך שחבר הכנסת יריב לוין אוהד הפועל תל אביב.

עיסאווי פריג': שניהם אוהדי הפועל תל אביב.

דוד צור: עוד מעט תצטרף אלינו שרת המשפטים.

דוד צור: אין ספק שהדיון הזה תפס תפנית מסוימת, אם כי צריך לומר שמראש הוא נקבע בתכניו להיות מאוד רלוונטי גם למה שקרה אתמול.

אחמד טיבי: זאת ישיבה שנקבעה מראש?

דוד צור: כן.

דוד צור: הדיון הזה שנקבע מראש דיבר על הנושא של האכיפה והאלימות.

דוד צור: הצטרפה אלינו שרת המשפטים.

דוד צור: בגלל קוצר הזמן של השרה, אני אפתח בכמה מלים כלליות ואני אתן לשרה לומר כמה מלים.

דוד צור: כפי שהתחלתי לומר, הדיון נקבע מראש כדי לדון בשלושה נושאים: הנושא הראשון הוא הנושא של השיטור והאבטחה במגרשים, גם בהקשר של אופן הפעילות וגם בנושא העלויות והמעמסה הגדולה שזה מטיל על הקבוצות, עד כמה בסופו של דבר השתפרנו, וכן לקבל סיכום שהמשטרה אמורה להציג יחד עם המינהלת.

דוד צור: נמצא אתנו יושב ראש מינהלת הכדורגל והמנכ"ל שלה ואנחנו מאחלים לכם בהצלחה.

דוד צור: אמנם פתיחה רועשת אבל מכל משבר אפשר לצאת לדרך חדשה.

דוד צור: נמצא אתנו גם מנכ"ל המינהלת בכדורסל.

דוד צור: נמצא כאן אורי שפר ונציגי משרד התרבות והספורט.

דוד צור: הנושא השני אמור להיות הנושא של סמכויות מינהליות ואכיפה והנושא השלישי, דיברנו על הקמת היחידה המיוחדת שאחרי מה שקרה אתמול אנחנו רואים כמה בסופו של דבר יחידה כזאת יכולה להיות מאוד אפקטיבית, מקצועית והיא נדרשת הן במניעה ובסופו של דבר בתגובה לאירועים כאלה.

מסעוד גנאים: יחידה של אבטחה או של המשטרה?

דוד צור: זאת יחידה מיוחדת לנושא של אבטחה וגם מודיעין.

דוד צור: אלה נושאים שדנו עליהם גם עם יושבת ראש המועצה למניעת אלימות בספורט, נשיאת בית המשפט השלום בתל אביב, כבוד השופטת עדנה בקנשטיין.

דוד צור: אני אשמח אם שרת המשפטים תפתח בכמה מלי ואחרי כן נתחיל בדיון.

ציפי לבני: תודה.

ציפי לבני: קודם כל, תודה.

ציפי לבני: צורי הזמין אותי בעקבות האירוע שהיה אתמול כי מטבע הדברים כאשר רואים את הקיצוניות מגיעה למחוזות האלה, אי אפשר להמתין יותר וצריך לעשות פעולות שהן פעולות דרמטיות.

ציפי לבני: כמובן שמה שיקרה במגרשים תלוי - עוד הרבה לפני שאנחנו מגיעים לאכיפה ולענישה – קודם כל בחינוך ונמצא אתנו כאן יושב ראש ועדת החינוך אבל בנושאים שקשורים לפחות למשרד המשפטים, אני רוצה להבהיר את הדברים הבאים.

ציפי לבני: צורי גם דיבר אתי על נושאים שהם נושאים שנמצאים בהליכים ומה חשוב לקדם ועד שהגעתי לכאן כבר הספקתי לעשות חלק מהבדיקה.

ציפי לבני: קודם כל, האירוע של אתמול הוא לא אירוע משמעתי אלא הוא אירוע פלילי לכל דבר ועניין.

ציפי לבני: כך הוא יטופל על ידי הפרקליטות.

ציפי לבני: זאת המסקנה.

ציפי לבני: זה לא עוד עניין שקשור לבתי דין למשמעת אלא זה אירוע פלילי וכך הוא יטופל.

ציפי לבני: זה מסר אחד.

ציפי לבני: הדבר השני.

ציפי לבני: מאחר שאנחנו רואים כאן מכת מדינה שהולכת ומחריפה, גם מבחינת גורמי אכיפת החוק הטיפול יהיה כזה שגם יבקש את הענישה הגבוהה וגם הגשת ערעורים בעת הצורך על מנת להבהיר שזה לא איזה דבר שנגמר בדלת מסתובבת בבתי המשפט.

ציפי לבני: התבקשתי גם להעלות את נושא השתלמויות לשופטים על מנת שיקבלו את הזווית הנכונה ויבינו את הסיטואציה המיוחדת שקורית במגרש.

ציפי לבני: מכאן אני הולכת – ולכן אני גם קצרה – לנשיא בית המשפט העליון ושם אני אעלה גם את הנושא הזה.

ציפי לבני: כמו כן התבקשתי לבדוק מתן סמכויות מינהליות להרחקה מהמגרשים.

ציפי לבני: אני מבינה שקיימות סמכויות.

דוד צור: אנחנו רוצים להרחיב אותן.

ציפי לבני: קיימות סמכויות ומבחינת משרד המשפטים ומבחינתי, אני תומכת גם במתן סמכויות כאלה וגם בהרחבת הסמכויות האלה.

ציפי לבני: ככל שיועברו אלינו לבדיקת הגורמים המקצועיים אותן תקנות שנדרשות – זאת לא חקיקה אלא אלה תקנות - כך אנחנו נסיים את זה מהר.

ציפי לבני: אנחנו בוודאי תומכים.

ציפי לבני: אני תומכת בהגדלת הסמכויות האלה.

ציפי לבני: אני מבינה שעולה הצעת חוק חדשה שעוסקת בענישה שתבוא לוועדת שרים לחקיקה ובוודאי שאתמול גם בה.

ציפי לבני: אני רוצה לומר שלא נטעה.

ציפי לבני: מה שקורה במגרשים הוא לא רק קורה במגרשים אלא אלה תופעות חברתיות פנימיות שקשורות גם בצורך בחינוך, גם אלמנטים של גזענות נכנסים פנימה לתוך האירוע – זה לא האירוע של אתמול אבל אלה אירועים שאנחנו רואים במקומות אחרים בכדורגל – ומבחינתי הטיפול צריך להיות רב מערכתי ועמוק.

ציפי לבני: מה שקשור למה שראינו אתמול, בכל הנושאים עליהם אני אמונה ברמה המידית של אכיפה, ענישה, מתן סמכויות מינהליות – הכול יטופל מהר כדי להעביר את המסר הכי חד שאפשר.

ציפי לבני: האירועים האלה, אלה לא אירועים של אוהדי כדורגל.

ציפי לבני: זה מעיד על כולנו.

דוד צור: תודה.

דוד צור: כמה מלים לגבי האירוע שאירע אתמול.

דוד צור: אנחנו הסתכלנו עליו בכמה רבדים וצריך לומר את זה בצורה הכי ברורה וחדה.

דוד צור: מהאירוע של אתמול אני רואה שיש כאן כשל אבטחתי.

דוד צור: יש הרבה מאוד גורמים תורמים להידרדרות של האירוע, ואולי פחות ניכנס אליהם אבל השורה התחתונה היא החלטת השופט, שדברים שההתאחדות צריכה לבדוק אותה, נכונה או לא נכונה, מה אומר התקנון בעניין הזה, התרומה של הקבוצות לעניין כי אני מבין יותר ויותר מהבוקר שהיה גם עידוד מצד פעיל מאוד בכיר שאמר להם להיכנס למגרש.

דוד צור: אני מדבר על הפריצה השנייה ואם זה נכון, הדברים חמורים ודורשים התייחסות ברמה של ההתאחדות בתחום המשמעתי.

דוד צור: אמרה בצדק שרת המשפטים שבראש וראשונה ירידה לתחומי המגרש, זאת עבירה פלילית, נקודה.

דוד צור: צריך למצות את הדין ואנחנו מצפים מהמשטרה שבעניין הזה תמצה את מלוא המהלכים אחרי הארכת המעצר.

דוד צור: אם זה תיק שעובר לפרקליטות או שעדיין נשאר בידי המשטרה, שההליכים ימוצו.

דוד צור: יש כאן את הרובד של האחריות, החלוקה במשימות בין המאבטחים לבין מפקדי המשטרה.

דוד צור: יש שם 400 מאבטחים ו-200 שוטרים.

דוד צור: לעניין המניעה, אין ספק שבשלב הזה האם האירוע הזה היה נצפה לפני כן, אני לא יודע אבל צריך לשמוע כאן מהמשטרה האם היו אינדיקציות כי לפחות על פי חלק מהאמירות אתמול והיום האירוע הזה היה לכאורה אירוע מתוכנן, ואם הוא היה כזה, בוודאי ובוודאי מאיר איזה אור מאוד מיוחד לגבי האיסוף המודיעיני הנדרש, אותו דסק מודיעין עליו אנחנו מדברים כל הזמן במטה הארצי, אותה יחידה מיוחדת שיכולה למנוע אירועים כאלה.

דוד צור: בסופו של דבר לגבי ההחלטה שהיא אולי נכונה להפסיק את המשחק, נשמע גם את אנשי המינהלת ואת אנשי ההתאחדות.

דוד צור: אם יש שאלה ספציפית, אולי לשרה יש זמן.

עמרם מצנע: הישיבה הזאת של הוועדה המשותפת בראשותו של דוד צור לוועדת החינוך ולוועדת הפנים נקבעה קודם לכן.

עמרם מצנע: הוועדה מקיימת פעילות אינטנסיבית לאורך כל השנתיים האחרונות ויצא שהיום אנחנו מתכנסים בפורום הרבה יותר רחב בגלל כמובן האירועים של אתמול.

עמרם מצנע: אנחנו חיים בחברה אלימה.

עמרם מצנע: לא צריך להיות מבין גדול ולא צריך להיות חכם גדול כדי להבין שאנחנו חיים בחברה אלימה ומגרשי הכדורגל והספורט לא נשארים אי בודד בו הכול מתנהל כהלכה.

עמרם מצנע: אנחנו עוסקים המון במערכות החינוך ובמערכות האחרות בנושא של חינוך לכבוד הדדי, האחר הוא אני, ניסיון להתמודד עם האלימות גם בבתי הספר, גם ברחוב, גם בתקופת החופש וגם בסופי השבוע ובטח במגרשי הכדורגל.

עמרם מצנע: אני מוכרח לומר לכם שאני לא חושב שאת האדם הזה או את האנשים האלו בעקבותיהם התחוללה המהומה, אלה שפרצו למגרש, אפשר לחנך.

עמרם מצנע: צריך להעניש.

עמרם מצנע: אני מתרשם שהנקודה המרכזית היא לא החוקים – וחוקים אפשר לשפר – והיא לא הנהלים אלא האכיפה.

עמרם מצנע: האכיפה, האכיפה, האכיפה.

עמרם מצנע: כלומר, החקירה, כתבי אישום וכמובן בתי המשפט ומחויבותם של בתי המשפט להצטרף לצורך הזה להתמודד עם האלימות בכלל ואלימות במגרשי הכדורגל בפרט.

עמרם מצנע: דרך אגב, אני גם חושב שלא ניתן למנוע התפרצות של אדם בודד לתוך מגרש.

עמרם מצנע: אני מניח שניתן היה למנוע את מה שקרה אחרי כן.

שמעון אוחיון: אבל עצרו 13.

עמרם מצנע: אני מעיר על האדם הבודד כי נאמר שיש אבטחה נגד זה שאדם בודד יתפרץ למגרש.

עמרם מצנע: אני רוצה להזכיר שפעם היו גדרות במגרשי הכדורגל ועקב המקרה המאוד טרגי באצטדיון בחיפה עם מכבי חיפה, הוחלט, בצדק, להסיר את הגדרות ולכן הבעיה העיקרית היא הרתעה והרתעה אמיתית, חד משמעית וברורה.

עמרם מצנע: אני מניח שבוועדה פעם נדרשתם לבדוק כמה כתבי אישום הוגשו וכמה מהם נגמרו בהרשעות ש אנשים שיושבים בבתי סוהר, כמה אנשים שעברו עבירות בתחום המגרש והאצטדיון מצאו את עצמם מורחקים ומתייצבים בתחנת המשטרה כפי שהחוק בעצם קובע.

עמרם מצנע: בסופו של דבר הרתעה היא שם המשחק.

עמרם מצנע: כמובן צריך לבדוק דברים רבים נוספים אבל אני לא רוצה להתייחס אליהם.

עמרם מצנע: אני רוצה להעיר הערה אישית אחת.

עמרם מצנע: אני קורה לשופט המשחק לבטל את הכרטיס האדום.

עמרם מצנע: תודה.

דוד צור: לגבי האמירה של עמרם, אני לוקח לעצמי רגע את הכובע של איש המקצוע, פחות חבר כנסת.

דוד צור: הוא צודק במה שהוא אומר כי תרחיש הייחוס בו נערכים כוחות האבטחה הוא לא למנוע את החודר הבודד כי אז צריך לעשות גדרות וצריך לעשות מעטפת.

מסעוד גנאים: אבל זה מסוכן מאוד.

דוד צור: צריך לומר שיש הצלחה דווקא בשנים האחרונות במניעה של הדבר הזה, בהגדרה של זה כעבירה פלילית.

דוד צור: הכול בסוף זה עניין של סד"כים, האם אנחנו רוצים לעשות שרשרת.

דוד צור: יחד עם זאת, אני רואה כשל אבטחתי בזה שהסדרנים והמאבטחים לא נמצאים עם הפנים לקהל אלא נמצאים עם הגב לקהל וצופים במשחק.

דוד צור: לכן הקלות הזאת בה מצליחים לחדור היא כשל אבטחתי, בראש וראשונה בגלל שהם לא עושים את עבודתם.

דוד צור: אני מוריד לרגע את הכובע שלי כאיש מקצוע ואני מדבר כיושב ראש הוועדה.

דוד צור: אני רוצה לנהל כאן מצב בו אנחנו מדברים, מה שנקרא חבר כנסת ובני אדם.

ציפי לבני: ברשותך, אני אלך.

דוד צור: תודה רבה לשרת המשפטים.

ציפי לבני: תודה רבה.

ציפי לבני: תעדכן במה שצריך.

דוד צור: מי שרוצה להתייחס, אני מבקש להירשם בצורה מסודרת אצל מנהלת הוועדה.

דוד צור: סדר הדוברים יהיה כזה: אנחנו קודם כל נשמע את מינהלת הכדורגל , אחרי כן את חבר הכנסת יואל רזבוזוב, אחרי כן אני ארצה לשמוע את משטרת ישראל ואחרי כן את חבר הכנסת אחמד טיבי.

דוד צור: בבקשה.

<יורם באומן: שלום ותודה על שהזמנתם אותנו לדיון.

<יורם באומן: אני יושב ראש מינהלת הליגה בכדורגל החדשה יחסית.

<יורם באומן: אני מבקש להודות על הזמנת

<יורם באומן: כם אותנו וברשותך אני רוצה להחמיא לטיימינג של הוועדה הזאת.

<יורם באומן: בחיים צריך גם מזל.

דב חנין: אנחנו מרגישים חסרי מזל.

<יורם באומן: מי?

דב חנין: הציבור הישראלי.

<יורם באומן: הציבור הישראלי לא חסר מזל.

<יורם באומן: לציבור הישראלי יש כאן

<יורם באומן: הזדמנות יוצאת דופן שכתוצאה מהאירוע הזה יקרו דברים.

<יורם באומן: זאת סיטואציה חריגה בעולם בו אנחנו חיים בתחום הזה כי הדברים מתנהלים לאט לאט.

<יורם באומן: אני רוצה לציין - בדיוק כמו שחבר הכנסת עמרם מצנע אמר - ולומר שאוזלת היד המרכזית היא באכיפת החוק על ידי בתי המשפט ועל ידי המשטרה.

<יורם באומן: כאן מצויה הבעיה.

<יורם באומן: אורן מנכ"ל המינהלת ואני חזרנו לפני שבוע מסיור באנגליה וראינו איך הם מטפלים בבעיות של אוהדים שמתנהגים לא כראוי, מדליקים אבוקות או רוצים לרדת למגרש.

<יורם באומן: זה לא שזה לא קורה, אבל ראינו איך הם מטפלים בזה והם מטפלים בזה באגרסיביות הראויה.

<יורם באומן: לכן הסיטואציה שם שונתה.

<יורם באומן: אני חושב שצריך לייצר רף ענישה מינימלי לעבירות במסגרת ספורט.

<יורם באומן: לא מקסימלי כפי שקיים היום אלא מינימלי.

<יורם באומן: זה דבר ראשון.

<יורם באומן: למשל, מי שפורץ למגרש, יהיה מינימום עונש של – אני לא שופט – שלושה חודשים או שישה חודשים.

<יורם באומן: אין פחות.

<יורם באומן: אין יותר מדי שיקול דעת.

<יורם באומן: אני חושב שצריך בכל מחוז לעשות מינוי של שופטים שמתמחים בתחום הספורט ובמקרים האלה יהיה שיפוט מהיר.

<יורם באומן: לא לתת למערכת למרוח את הסיפור כפי שקורה ברגע זה עם מקללי מהראן ראדי ממכבי תל אביב.

<יורם באומן: הבנתי שהנושא בטיפול אבל הוא בטיפול ארוך מדי.

<יורם באומן: הפרשה הזאת הייתה צריכה להיות כבר מאחורינו.

<יורם באומן: הם היו צריכים להיענש אבל למעשה הם יכולים לבוא למגרשים ואני לא יודע מי בודק אם הם חזרו למגרשים או לא.

<יורם באומן: קנס מינהלי שיוגש על ידי קצין משטרה, עובד מדינה, מפקח, בדומה לעישון באצטדיונים.

<יורם באומן: זה דבר נוסף שלדעתנו צריך להיות.

<יורם באומן: יצירת מנגנון שמאפשר לנו, למינהלת, לייצר תביעה אזרחית עם פיצוי ללא הוכחת נזק בדומה לחוק הספאם או חוק לשון הרע.

<יורם באומן: אפשרות להגשת קובלנה פלילית לבית משפט על ידי המינהלת.

<יורם באומן: כתב אישום פרטי שהמינהלת תוכל להגיש כתב אישום נגד פורעי חוק.

דוד צור: זה קיים.

<יורם באומן: בסדר.

<יורם באומן: איסור כניסה למגרש לאוהדים שתויים.

<יורם באומן: אוהד שתוי, כפי הנראה זה חלק מהסיפור שהיה שם אתמול.

דוד צור: משטרת ישראל, אני מבקש שתרשמו את הנושאים ותתייחסו לדברים שנאמרים כאן.

אחמד טיבי: גם חברי כנסת שתויים לא צריכים להיכנס למגרשים.

<יורם באומן: על זה אין ויכוח.

<יורם באומן: מצאנו הסכמה מידית.

<יורם באומן: איסור כניסה למגרשים לאוהדים שתויים כולל בדיקות מקצועיות של ינשוף בכניסה לאצטדיונים.

<יורם באומן: שיבדקו אנשים.

<יורם באומן: אי אפשר לבדוק את כולם, אבל אם השומר רואה משהו, שיבדוק.

<יורם באומן: כפי שציינת, הקמת יחידה משטרתית לטיפול בתחום הספורט שכולל אירועי ספורט, מודיעין וגם את נושא הספסרות.

<יורם באומן: כל הדברים האלה צריכים להיות מטופלים על ידי יחידה מקצועית.

דוד צור: יורם, תגיד לנו משהו לגבי מה שהמינהלת מתכוונת לעשות ספציפית לגבי האירועים ולגבי האירוע האחרון.

<יורם באומן: לגבי האירוע הספציפי הזה, האמצעים הקיימים ברגעים אלה הם העמדה לדין דרך בתי המשפט של ההתאחדות.

<יורם באומן: אנחנו אוספים היום את כל ראשי הקבוצות בליגת העל.

<יורם באומן: אני חושב שצריך להגיש גם תביעות אזרחיות.

עיסאווי פריג': כמה מקרי אלימות בליגות הבכירות מתחילת השנה היו במגרשים?

<יורם באומן: אני לא יכול לתת לך את המספר.

דוד צור: למשטרה יש את הנתון הזה?

<אמיתי לוי: אפשר להגיד.

עיסאווי פריג': לפני שלושה שבועות בנצרת עילית בליגה הלאומית קרה שהאוהדים רבו והיו זריקות אבנים ומהומה.

עיסאווי פריג': איך הנושא הזה טופל?

עיסאווי פריג': האם יש לך את כל האמצעים?

<יורם באומן: אם יש לי את האמצעים?

עיסאווי פריג': האמצעים שיש לך.

עיסאווי פריג': לפני שלושה שבועות בנצרת עילית היה מקרה חמור.

עיסאווי פריג': איך טופל המקרה הזה?

עיסאווי פריג': הייתה אלימות.

עיסאווי פריג': אנשים רבו וזרקו אבנים אחד על השני, אבל כאילו כלום לא קרה.

<יורם באומן: זה חמור מאוד ואני רוצה להודות בפני הפורום הזה שאני אפילו לא ידעתי על כך וזה חלק מהבעיה.

דוד צור: מה ששאל חבר הכנסת עיסאווי פריג', המשטרה יודעת על זה?

דוד צור: ההתאחדות יודעת על זה?

<אבי לוי: ההתאחדות יודעת.

<אבי לוי: שתי הקבוצות האלה הועמדו לדין.

דוד צור: והאנשים עצמם?

דוד צור: יש עצורים באירוע הזה?

<אבי לוי: הייתה שם זריקת אבנים.

עיסאווי פריג': אירוע מאוד חמור.

עיסאווי פריג': זה מקרה חמור.

דוד צור: יורם, מילה אחרונה כי אני רוצה להתקדם.

<יורם באומן: אורן מבקש להוסיף עוד דבר.

<אורן חסון: אני רוצה להוסיף שני משפטים.

<אורן חסון: אני מנכ"ל מינהלת הליגה בכדורגל.

<אורן חסון: אנחנו הוקמנו בסך הכול לפני מספר חודשים ואני חושב שאנחנו מצלצלים בכל הפעמונים שאנחנו יודעים ומתריעים על כך שהבעיה העיקרית שלנו היא הנושא של האלימות והבעיה המרכזית לטיפול בנושא של אלימות היא האכיפה של בתי המשפט.

<אורן חסון: לא יתכן שירידה לכר הדשא שמהווה עבירה פלילית, אני – תקנו אותי אם אני טועה – לא יודע על אוהד אחד שנאסר כתוצאה מפעולה כזאת.

<אורן חסון: למה אנחנו מחכים?

<אורן חסון: שיקרה אסון?

<אורן חסון: הרי אם אותו אוהד היה יורד חלילה עם מכשיר כלשהו, היה קורה פה אסון.

<אורן חסון: אני לא מצליח להבין.

<אורן חסון: יש לבתי המשפט את הסמכות.

<אורן חסון: יש חוק בנושא הספורט שיכול להטיל גם חמש שנות מאסר על אוהד.

<אורן חסון: לפני שנתיים היה אירוע בדרבי בתל אביב עם אוהדת שירדה לכר הדשא והשתוללה, מה קרה אתה?

<אורן חסון: הפכה להיות סלבריטאית?

<אורן חסון: אני חושב שיש כאן אוזלת יד חמורה ביותר של רשויות האכיפה במדינת ישראל ואנחנו לא צריכים להמציא את הגלגל.

<אורן חסון: יש מדינות רבות באירופה, ולא רק אנגליה, אלא גם שוויץ ומדינות נוספות, שסבלו מחוליגניזם ומאלימות מאוד קשה אבל שם טיפלו בזה ביד קשה ותראו את התוצאות.

<אורן חסון: למה אנחנו צריכים להמציא את הגלגל?

דוד צור: תודה.

דוד צור: חבר הכנסת יואל רזבוזוב.

יואל רזבוזוב: שלום לכולם.

יואל רזבוזוב: קודם כל, באמת עצוב לחברה שלנו שדווקא היום, 19 שנים אחרי רצח רבין אנחנו שוב עוסקים במיגור אלימות בספורט.

יואל רזבוזוב: אני כן רוצה להתייחס ולומר שכל מי שיושב בחדר הזה, אני חושב שספורט הוא בדמו ובנפשו.

יואל רזבוזוב: הדיון הזה נקבע לפני זמן רב וזה לא דיון דחוף אחרי האירוע.

יואל רזבוזוב: בכנסת הזאת יש הרבה אנשי ספורט והרבה אנשים שאוהבים ספורט.

יואל רזבוזוב: החוק שהוגש על ידי וחתום על-ידי חבריי, קולגות שלי בכנסת, הוגש לפני חודשיים וביום ראשון הוא עולה לוועדת שרים לחקיקה.

יואל רזבוזוב: החוק אומר בדיוק מה שאמר מנכ"ל מינהלת הליגה.

יואל רזבוזוב: אנחנו מדברים על כך שהשופט ביום ראשון בבוקר, אחרי המשחק, אחרי שכבר דן בשני תיקי רצח, מגיע אליו איזשהו חוליגן שהתפרע והלך מכות במגרש, הוא מסתכל עליו ומשחרר אותו.

יואל רזבוזוב: הוא מרחיק אותו לשניים-שלושה משחקים.

יואל רזבוזוב: ראינו מה קרה במקרה הקודם שהיה לפני שנתיים בדרבי.

יואל רזבוזוב: בהצעת החוק בא הגוף המחוקק לאפשר למערכת המשפט בישראל להעניש בחומרה.

יואל רזבוזוב: אנחנו רואים במכות ובכל החוליגנים האלה שנמצאים במגרשים באירועי ספורט משהו הרבה יותר חמור מאשר מכות ברחוב.

יואל רזבוזוב: אם יש מכות ברחוב, אף אחד לא יודע.

יואל רזבוזוב: אחרי האירוע של אתמול, יושבת כאן הוועדה עם אנשים מכובדים וכולם מדברים וכל התקשורת רועשת סביב הנושא הזה.

יואל רזבוזוב: אנחנו חייבים להתחיל בזה.

יואל רזבוזוב: כמו שאמרה שרת המשפטים, יש דברים בחקיקה ויש דברים בתקנות, אבל אנחנו כאן מתגייסים לנושא.

יואל רזבוזוב: יושבת כאן משטרת ישראל ואני חושב שהיום יש גיוס גדול במשטרה ואנחנו חייבים לקחת את המודל הזה אותו אנחנו לא ממציאים.

יואל רזבוזוב: מדובר במודל של יחידה במשטרה שעוסקת בספורט, מתעסקת במודיעין, בה יש שוטרים מיומנים לעשות סדר במגרשים, חבר'ה חזקים ולא מאבטחים שלוקח להם חצי שעה להגיע לאירוע.

יואל רזבוזוב: אני אומר שיש תקציבים.

יואל רזבוזוב: היום, כאשר הנושא זה חם, אני חושב שזאת ההזדמנות לטפל בו.

יואל רזבוזוב: כמו שאמרו כאן - וכבר דיברנו על זה לפני כן וגם בשדולת הספורט העלינו את הנושא הזה – יש את השופט.

יואל רזבוזוב: כמו שיש שופט תעבורה, צריך להיות שופט ספורט, אחד שגם עוקב אחרי הספורט ולא מנחיתים עליו איזשהו תיק בו הוא לא מבין.

יואל רזבוזוב: אני תמיד עושה את ההשוואה, אם אירוע המכות היה קורה באופרה, הבן אדם היה נאסר אבל באצטדיון, בספורט, זה נשמע לגיטימי, בסדר, הלכו מכות אבל כולם הולכים שם מכות.

יואל רזבוזוב: את זה אנחנו חייבים למנוע.

יואל רזבוזוב: קיבלתי היום SMS לגבי הליגות הנמוכות, שם כמעט ואין סדרנים ואין משטרה.

יואל רזבוזוב: כאן עוד הספיקו לעצור ולהפסיק את האירוע, אבל שם זה יכול להיגמר ברצח.

יואל רזבוזוב: אני קורא לכל החברים שלי כאן ושוב אני מציין ואומר שאנחנו עובדים.

יואל רזבוזוב: אני לא יודע מה היה בכנסת הקודמת או לפניה, אבל כאן יש חברי כנסת שאוהבים ספורט ואכפת להם מהספורט.

יואל רזבוזוב: זאת ההזדמנות שלנו עכשיו להעביר את כל התקנות והחקיקה הנדרשת כדי לעצור את האירועים האלה.

יואל רזבוזוב: תודה.

דוד צור: אני חייב לומר שוב לגבי ענייני אכיפה וסמכויות מינהליות וכן הלאה.

דוד צור: אין ספק שהכלים האלה הם חשובים אבל לא יכול להיות היעדר יישום שלהם, נחישות, הליכה לכתבי אישום ומעקב אחריהם.

דוד צור: אני חייב לומר לכם שאני נבוך בשם אלה ששואלים את השאלות.

דוד צור: שאל חבר הכנסת עיסאווי פריג' לגבי אירוע ספציפי שהוא לא אירוע היסטורי משנות ה-90 אלא זה אירוע שקרה לפני שבועיים-שלושה ואני חייב להבין האם בתוך המערכת נעשה משהו והאם יודעים על המקרה.

דוד צור: אני מקבל תחושה שהדברים האלה בסוף מתפוררים.

עיסאווי פריג': זריקת אבנים בין מחנות האוהדים.

דוד צור: יש תשובה לעניין הזה?

דוד צור: אתם יודעים להגיד מה היה באירוע הזה?

<אמיתי לוי: אנחנו ניתן אחר כך את העובדות.

דוד צור: אני יודע שאתם רוצים להציג מצגת.

<אמיתי לוי: לא, לא מצגת אלא כמה עובדות לגבי אתמול.

דוד צור: אני אאפשר לכם להתייחס לאירוע של אתמול, אבל שאלו כאן לגבי אירוע ספציפי ואני שואל האם האירוע הזה טופל.

עיסאווי פריג': אני מדבר על ליגה בכירה, נצרת עילית.

דוד צור: התאחדות הכדורגל, בבקשה.

<רותם קמר: תודה רבה על שהזמנתם אותנו ועל העיתוי.

<רותם קמר: אנחנו יחד עם המינהלת נמצאים באותה סירה.

<רותם קמר: אמנם העברנו אליהם את שרביט הניהול והטיפול אבל אנחנו בהחלט מחזקים אותם.

<רותם קמר: אני חושב שהדברים שיורם אמר כאן הם דברים מאוד חשובים שנאמרו לא פעם ולא פעמיים בישיבות הוועדה כאן, הועלו על הכתב ודוברו במועצה למניעת אלימות אבל השאלה היא מה בסופו של דבר אנחנו עושים אתם.

<רותם קמר: התחושה היא שכל פעם אנחנו חוזרים על עצמנו ושום דבר לא נעשה.

<רותם קמר: אנחנו חוזרים עוד פעם לבתי הדין של ההתאחדות לכדורגל ואמרנו לא פעם ולא פעמיים שהיכולת של בתי הדין היא מאוד מאוד מוגבלת, היא הולכת לקבוצות וגם אחריות הקבוצות בסופו של דבר היא אחריות שילוחית.

דוד צור: אני לא מקבל את זה.

עמרם מצנע: הוא מדבר על בתי הדין המשמעתיים.

דוד צור: אני יודע בדיוק על מה הוא מדבר.

דוד צור: אני מדבר על מה שקשור לקהל האוהדים וכן הלאה.

דוד צור: זה אכן מטופל וזה צריך להיות מטופל בציר מסוים.

דוד צור: אתה לא יכול לומר שאין לכם כהתאחדות אחריות על מה שנעשה בתוך הקבוצות ובין הקבוצות על ידי בעלי מקצוע.

<רותם קמר: בוודאי.

דוד צור: על השיפוט.

דוד צור: אני מבקש שתתייחס לעניין הזה כי כולם מתייחסים לבתי המשפט ולמשטרה.

דוד צור: תתייחס לעניין שבאחריותכם.

<רותם קמר: אין ספק שלבתי הדין של ההתאחדות לכדורגל יש אחריות וקבוצות עומדות לדין והתובע של ההתאחדות מגיש כתבי אישום, אבל בסופו של דבר צריך להבין שכדי לפתור את הבעיה הזאת, זאת בעיה שצריכה טיפול מערכתי כי ענישה משמעתית יכולה ללכת לשחקן, יכולה ללכת לקבוצה, אבל כאן אנחנו נתקלים באוהדים שלנו כהתאחדות לכדורגל אין את היכולת להגיע אליהם.

עיסאווי פריג': יש לכם את היכולת.

<רותם קמר: תכף אני אסביר.

<רותם קמר: אוהדי הכדורגל, בסופו של דבר מי שיכול לטפל בהם זאת המשטרה ואלה בתי המשפט.

<רותם קמר: שם טמון הדבר.

דוד צור: לפי תקנון ההתאחדות, האם באירוע כזה צריך להרחיק את ערן זהבי?

<רותם קמר: כן.

<רותם קמר: בסופו של דבר היה שם שיקול דעת של השופט.

<רותם קמר: אפשר להתווכח על שיקול הדעת, יכול להיות שהחוק היבש אומר כך ושיקול הדעת אולי צריך להפעיל את זה בצורה אחרת אבל לשם כך יש ועדה מקצועית שתדע לטפל באירוע הזה ולהסיק את המסקנות ולהפיק את הלקחים.

<רותם קמר: בסופו של דבר שום דבר לא מצדיק את התוצאה.

דוד צור: ברור.

<רותם קמר: גם הכרטיס האדום.

<רותם קמר: צריך להבין שהאווירה של דרבי תל אביבי בלי האדום היא אווירת מלחמה.

<רותם קמר: אווירת מלחמה.

<רותם קמר: אם היה פאוול או איזשהו עימות בין שחקנים, זה היה מביא לפיצוץ הזה.

<רותם קמר: הכרטיס האדום, זה רק הטריגר.

דוד צור: אתה עומד מאחורי שיקול הדעת לשים שם שופט שהוא לא מהשורה הראשונה מבחינת הניסיון שלו והוותק שלו?

<רותם קמר: הוא שופט מהשורה הראשונה חד משמעית.

<עדנה בקנשטיין: אני רוצה לשאול אותך מה אתם עושים אם אתם רואים שהשופט טעה בשיקול הדעת שלו וכל האירוע הזה התנפח אולי בגלל טעות שלו.

<עדנה בקנשטיין: מה אתם עושים במצב כזה?

עיסאווי פריג': זה דיון מקצועי.

<קריאה: אי אפשר להפיל את התיק הזה על השופט.

עיסאווי פריג': זה לא דיון מקצועי.

עיסאווי פריג': אני לא חושב שאנחנו צריכים להיות שם.

עיסאווי פריג': בואו נחשוב כל אחד מהזווית שלו מה יכולים לעשות בעתיד.

דוד צור: זאת שאלה לגיטימית.

דוד צור: אף אחד לא מפיל עליו תיק ואל תכניסו מלים לפה, כי זה לא מה שאמרנו.

דוד צור: בסוף אם בעלי תפקידים כמו השופט או אם שורה אוברוב ממכבי תל אביב אמר להם תיכנסו עכשיו כדי לפוצץ את המשחק, אלה דברים שהם אמורים להיות מטופלים על ידי ההתאחדות.

דוד צור: אנחנו מדברים על כך שבסוף זה אירוע ספורט בו כולם צריכים להיות בהבנה שהם צריכים לתרום לספורט והשופט הוא מרכיב מרכזי.

דוד צור: בעלי תפקידים כמו שורה אוברוב לצורך העניין, הם מרכיב מרכזי.

דוד צור: שחקנים בהתנהגות שלהם, ההתנהגות של ערן זהבי אחרי כן שאומרת לשחקנים תרדו מהמגרש, זה מרכיב בחימום האווירה.

דוד צור: לכן כל הסוגיות האלה הן כן לפתחכם ולא לפתחה של המשטרה או לפתחה של הפרקליטות.

<רותם קמר: חד משמעית.

<רותם קמר: אנחנו לא בורחים מהמקום הזה.

<רותם קמר: אנחנו נצטרך להפיק את הלקחים, להסיק את המסקנות ולהעמיד לדין בעלי תפקידים, אם הם היו באמת מעורבים בהתנהלות שהייתה שם ובאלימות שהייתה שם.

<רותם קמר: זאת אומרת, צריך להבין שטעות של שופט היא לא סיבה - ולא צריך להפיל את התיק הזה על השופט – להגיע לתוצאה הזאת.

<רותם קמר: התוצאה הזאת לטעמי באווירה שיש במגרשים הייתה יכולה לקרות גם מבלי הטעות של השופט עם איזשהו אירוע אחר במגרש וראינו את זה קורה.

<אבי לוי: אני רוצה לומר שהאירוע שקרה אתמול בשידור ישיר קבל עם ועדה שראו אותו, הוא קורה כל עונה וקורים שלושה-ארבעה מקרים כאלה בליגות הנמוכות והם לא מטופלים, לא על ידי בית המשפט, כמו שאמרו כאן במינהלת, ולא על ידי המשטרה.

<אבי לוי: לכן אתמול קיבלנו את זה מול הפנים.

<אבי לוי: האירועים האלה של קבוצות ושל אוהדים שנכנסים למגרשים בליגות נמוכות קורות.

<אבי לוי: לפעמים מכים שופט.

<אבי לוי: בשנה שעברה עצרנו את הליגה למשך שבועיים ולא שיחקנו כדורגל בליגות הנמוכות על מנת לראות איך אנחנו מתמודדים עם האלימות.

<לילי הלפרין: שם זה רק חינוך ולא משטרה.

<אבי לוי: זאת גם משטרה.

<אבי לוי: במגרשים אין משטרה וזה גורם לאנשים לנהוג אלימות.

<אבי לוי: אני מנהל את הליגות הנמוכות שמונה שנים והשתתפתי בכל הוועדות ובכל הישיבות.

<אבי לוי: שיאמרו לנו איזה המלצה ואיך אפשר לגרום למניעת האלימות.

<אבי לוי: איך עוזרים לנו כהתאחדות לכדורגל למנוע את האלימות.

<אבי לוי: אין המלצה או ועדה שקיבלה החלטות אד-הוק.

עיסאווי פריג': למועצה אין תכנית.

דוד צור: עיסאווי, אתה מתפרץ כל הזמן ואני לא יכול לנהל כך את הדיון.

<אבי לוי: לפני ארבע שנים קיבלו כאן החלטה, חוק אלימות בספורט, להוציא את המשטרה מהמגרשים.

<אבי לוי: אמנם הוציאו את השוטרים אבל נתנו לשוטרים להחליט איך תיראה האבטחה במגרשים.

<אבי לוי: בליגות המקצועניות אולי זה בסדר, רוצים להוציא את השוטרים מהקהל ולא לחמם את האווירה, אבל בליגות הנמוכות המשטרה בכלל לא מגיעה.

<אבי לוי: בקושי מגיעים שוטרים כך שסומכים על סדרנים.

דוד צור: מה זה ליגות נמוכות?

<אבי לוי: א', ב', ג', מחלקות נוער.

דוד צור: כמה קהל יש שם?

<אבי לוי: יש הרבה.

<אבי לוי: יש משחקים בהם לפעמים יש קהל יותר מאשר בליגות העל והלאומית.

עיסאווי פריג': לפעמים 5,000.

<אבי לוי: המשטרה עושה הערכת מצב וקובעת למינהל האזרחי, למנהלי האירוע, לקבוע כמה סדרנים יהיו.

<אבי לוי: הקבוצות האלה בלי משאבים כספיים.

<אבי לוי: הדיון הזה, אמנם לזכותך ייאמר שהוא נקבע לפני האירוע אתמול והוא היה צריך ללכת לכיוונים אחרים.

<אבי לוי: אני מצטער שהמטריה שלי לא תישמע כאן טוב ולא ניכנס לעומק העניינים ונאמר למה צריך להחזיר את המשטרה לפחות בליגות הנמוכות כי עכשיו אנחנו מקיימים דיון אחר לגבי מה שקרה אתמול.

דוד צור: בנקודה הזאת אני רוצה להבהיר ואולי חשוב לומר.

דוד צור: חוק הספורט קבע בעצם את השיטה בה תתבצע האבטחה והשיטור במגרשים.

דוד צור: הוא לא פטר את משטרת ישראל מהאחריות שיש לה לשמירת הסדר במגרשים.

דוד צור: זאת אומרת, בסוף המשטרה קובעת כמה סדרנים יהיו וכמה שוטרים ואפילו אם המשטרה תקבל אחריות ותחליט שבאירוע מסוים, במשחק מסוים, מפקד המרחב או המחוז לוקח אחריות על האירוע.

דוד צור: זאת אומרת, הוא מנהל אותו.

<אבי לוי: זה קורה יותר בליגות המקצועניות.

דוד צור: עדיין זה לא משחרר את המשטרה מאחריות.

<אבי לוי: נכון.

<אבי לוי: אני חושב שאם חוקקו חוק לפני שלוש-ארבע שנים, היה צריך לעשות משוב כלשהו ולבדוק את החוק ולראות אם הוא אכן מיושם טוב.

דוד צור: זה נעשה.

<אבי לוי: זה לא נעשה.

<אבי לוי: תגיד לי מתי יצאו חברי ועדה או מישהו.

דוד צור: ב-2012.

<אורי שפר: זה נעשה באופן שוטף ויש על זה דוחות.

<אורי שפר: אבי, חבל שאתה לא מעודכן.

<אורי שפר: לידך יושב מנכ"ל ההתאחדות שיושב במועצה ואני מבקש שהוא יעדכן אותך לגבי פעילות המועצה.

<אבי לוי: אני מדבר על הליגות הנמוכות.

דוד צור: אני מבין שההמלצה שלך היא להחזיר את השוטרים.

<אבי לוי: לפחות בליגות הנמוכות.

<אבי לוי: כל הנטל הכספי נופל על קבוצות בליגות נמוכות ולהן אין בכלל משאבים כספיים.

<אבי לוי: קובעים להם להביא עשרים ושלושים סדרנים למשחק ואין להן בכלל את התקציבים האלה.

<אבי לוי: לעומת זאת, לפני כן הטוטו והמדינה מימנה את כל השיטור במגרשים ואת האבטחה.

דוד צור: חבר הכנסת טיבי, בבקשה.

אחמד טיבי: בדיעבד המשפט האומר שלדרבי יש חוקים משלו, מקבל היום משמעות חדשה.

אחמד טיבי: למרות מה שהתרחש אתמול - ומה שהתרחש היה בוטה, אלים, מביך, מביש - הוא חריג.

אחמד טיבי: מה שהתרחש אתמול, הוא חריג.

אחמד טיבי: זאת לא פעם שנייה או שלישית שאני רואה דברים כאלה במגרשי הכדורגל, בעיקר בליגות העליונות.

אחמד טיבי: בליגות נמוכות, נכון, זה מאוד לא חריג ואירועים אלימים מתרחשים שם.

אחמד טיבי: בדרך כלל האלימות הזאת מקבלת יותר ביטוי בתקשורת כאשר אחד הצדדים הוא קבוצה ערבית, אז התקשורת יותר מתעניינת.

אחמד טיבי: פתאום לאלימות יש קונוטציה אחרת.

יריב לוין: נו, באמת.

אחמד טיבי: תירגע.

יריב לוין: אני רגוע לחלוטין.

אחמד טיבי: אתה תקשיב עד הסוף ותבין למה אני מתכוון.

אחמד טיבי: אבן שזורק יהודי לא מקבלת כיסוי תקשורתי נרחב.

אחמד טיבי: קיבלת את הדוגמה של נצרת עילית לפני כמה ימים.

אחמד טיבי: אתה לא ידעת שזרקו אבנים בתוך המגרש.

אחמד טיבי: תאר לעצמך שבטייבה או בסחנין היו זורקים אבנים, מה הייתם אומרים?

דוד צור: אני מבקש, תנו לו להשלים את הדברים.

דוד צור: אולי נצליח לעשות דיון אחד גם בלי להיכנס לסכסוך הישראלי-ערבי.

אחמד טיבי: לא.

אחמד טיבי: אני מדבר כאן על סטריאוטיפים, על גזענות ועל כיסוי מוטה.

אחמד טיבי: ספציפית למה שהתרחש אתמול.

אחמד טיבי: שחקן מוכשר אבל מאוד פרובוקטיבי עשה מה שעשה.

אחמד טיבי: זאת פרובוקציה אבל היא לא מצדיקה בשום פנים ואופן התפרצות של אוהד ותקיפה פיזית של שחקן, כוכב או כל משתתף אחר במגרש על כר הדשא.

אחמד טיבי: זה דבר חמור.

אחמד טיבי: הדבר החמור הזה מחייב נקיטת אמצעים חמורים נגד מי שעשה זאת.

אחמד טיבי: מתברר שמי שעשה זאת, יש לו גיליון הרשעות חמור.

אחמד טיבי: זה למשל מחדל.

אחמד טיבי: זה מחדל שהאיש הזה, למרות גיליון ההרשעות שלו – אמיתי מהמשטרה אחר כך יסביר את זה – ממשיך לפקוד את המגרשים באופן חופשי.

דוד צור: שאלת ביניים.

דוד צור: האם חלק מההרשעות שלו גם בהקשר של המגרש?

דוד צור: התפרעויות במגרש?

<אמיתי לוי: האיש הזה סוחב עליו 11 אירועים ועוד שבע הרחקות.

דוד צור: במגרש?

<אמיתי לוי: הכול במגרשי הכדורגל.

דוד צור: לכמה זמן הוא הורחק?

<אמיתי לוי: פעם לשלושים ימים, פעם ל-15 ימים.

אחמד טיבי: לא סתם אמרתי את זה אלא כי זה דבר חמור.

דוד צור: חבר הכנסת טיבי, זאת נקודה מאוד חשובה.

דוד צור: מה היה העונש שהוא קיבל?

<אמיתי לוי: קיבל הרחקות.

<אמיתי לוי: בחלק מהמקרים הוא זוכה.

<אמיתי לוי: כאן זה גם עונה לאנשים מה המשטרה עושה והיכן האכיפה.

<אמיתי לוי: מה אתה מצפה שהמשטרה תעשה, יותר מאשר 11 פעמים עוצרים אותו, מעכבים אותו, מביאים אותו לבתי משפט והוא מקבל יותר מאשר שבע הרחקות?

<אמיתי לוי: מה עוד מישהו מהאנשים כאן מצפה מהמשטרה לעשות?

דוד צור: בהמשך אני אאפשר לך להתייחס בהרחבה.

אחמד טיבי: אמרתי את מה שאמרתי לגבי עצם הכניסה של האדם הספציפי הזה והמחדל כשהוא ממשיך להיכנס למגרשים ולבצע עבירות.

אחמד טיבי: לא ננקטו נגדו אמצעים שיפסיקו את ההתנהלות הוולגרית והאלימה שלו.

אחמד טיבי: אני חושב שההרחקה הייתה מוטעית, הכרטיס האדום היה מוטעה.

אחמד טיבי: יש כאלה שחושבים שזה החוק היבש.

אחמד טיבי: בהקשר הזה יש להפעיל שיקול דעת אבל גם אם השופט טעה והרחיק באדום – ודברים כאלה קורים, כי אתם יודעים כמה פעמים מרחיקים עם כרטיס אדום שלא בצדק?

אחמד טיבי: – זה מחייב את ההתנהגות גם של הפרובוקטור הזה זהבי שקרא לשחקנים לרדת מהמגרש ושל השוער של מכבי שנאמר לי שהוא סימן לקהל לרדת למגרש.

אחמד טיבי: אלה דברים חמורים ביותר.

אחמד טיבי: המשחק חודש.

אחמד טיבי: לאחר שהוא חודש, בגלל אירוע של אוהד אחד, ירדו הרבה אוהדים מקבוצת מכבי הפעם, לא מהפועל, והשאלה מי הסית אותם לרדת למגרש.

אחמד טיבי: זה חייב את הפסקת המשחק.

אחמד טיבי: הפסקת המשחק נעשתה בגלל הירידה השנייה ולא בגלל הירידה הראשונה.

אחמד טיבי: אחרי הירידה הראשונה, המשחק חודש.

אחמד טיבי: הדברים צריכים להיות ברורים.

<יורם באומן: העובדות האלה רלוונטיות לדיון?

<יורם באומן: אנחנו הולכים לשמוע עכשיו את תיאור האירוע?

<יורם באומן: לחבר הכנסת אחמד טיבי לדעתי צפויה קריירת טלוויזיה מזהירה כי הוא יודע לתאר דברים, חבל על הזמן.

דוד צור: אני מבקש סבלנות.

דוד צור: חבר הכנסת טיבי, תגיע לנקודה.

דוד צור: אגב, אני לא מוכן שיהיו התפרצויות כלפי חבר כנסת.

דוד צור: הוא יכול לומר מה שהוא רוצה.

<יורם באומן: סליחה.

<יורם באומן: אני מתנצל.

דוד צור: אגב, זה מהדיונים היותר נדירים שמדברים דווקא לעניין.

דוד צור: נכון, יותר מדי, אבל לעניין.

דוד צור: אני יכול להגיד לך שאני חבר בכמה ועדות שהנושא הוא נושא אחד אבל מדברים ומפליגים למחוזות אחרים.

דוד צור: כאן אנחנו מדברים לעניין.

אחמד טיבי: גם תיאור של חבר כנסת טעון נקיטת עמדה ועוד לא נולד מי שישתיק אותי או שיגיד לי מה להגיד.

אחמד טיבי: עוד לא נולד היצור הזה.

אחמד טיבי: גם לא אתה.

אחמד טיבי: לכן תהיה קצת צנוע ותדבר אלי בכבוד.

אחמד טיבי: בהמשך התחילו פרשנויות על הדבר החמור והבלתי נסלח שלא היה כמותו.

אחמד טיבי: אז אני עושה רי-קול לאחור.

אחמד טיבי: פלש-בק.

אחמד טיבי: והאחור הזה הוא רק כמה שבועות לפני האירוע הזה.

אחמד טיבי: סחנין.

אחמד טיבי: כל המדינה קמה על סחנין.

אחמד טיבי: מי לא?

אחמד טיבי: כל זב ומצורע רצה לגרש אותנו מהליגה.

אחמד טיבי: על מה?

אחמד טיבי: על מעשה אלים?

יריב לוין: ההנהלה תמכה בטרור.

אחמד טיבי: תירגע.

אחמד טיבי: אני אגיע גם אליך באופן אישי.

<קריאה: מה זה רלוונטי?

אחמד טיבי: תקשיבו טוב למה זה רלוונטי.

אחמד טיבי: אני אשים לכם ראי כדי שתראו את הפנים המכוערות של מי שרצה לגרש את סחנין מהליגה.

יריב לוין: אנחנו ראינו את הפנים שם.

אחמד טיבי: אני אתייחס גם לזה.

אחמד טיבי: פתאום אין בקשות לגרש את התל אביביות מהליגה למרות האלימות ולמרות הדבר החמור.

אחמד טיבי: אתם סיכנתם את שלומם של עשרים אלף אנשים.

אחמד טיבי: סיכנתם את שלומם באופן פיזיף.

אחמד טיבי: אדוני היושב ראש, אני מבקש שתגן על זכותי לדבר.

דוד צור: אני מגן על זכותך לדבר.

אחמד טיבי: מה שאני אומר מאוד לא נעים לחלק מהאנשים.

דוד צור: אני מאוד רוצה שתחתור לסיום.

דוד צור: אני גם מזכיר לך שבסופו של דבר סחנין לא הורחקה וסחנין נשארה בליגה.

אחמד טיבי: אני מדבר על אלה שביקשו להרחיק אותה.

אחמד טיבי: בסדר.

אחמד טיבי: מי ביקש?

אחמד טיבי: יש שר שביקש.

<קריאה: שרה.

אחמד טיבי: שרה שאחראית על הספורט דרשה להוריד אותם ליגה.

אחמד טיבי: זה מאוד אקטואלי ורלוונטי.

אחמד טיבי: יש את יושבת ראש ועדת פנים שדרשה זאת.

אחמד טיבי: אתמול בעיני רוחי אני רואה שהם רק שמעו את השם של האוהד, פואד, הם כבר התחילו לכתוב הודעה על אלימות בבלומפילד יש להרחיק שוב את בני סחנין.

אחמד טיבי: כך חושבים גזענים.

אחמד טיבי: אדוני היושב ראש, כל האנשים האלה בורחים מאחריות וזה אמור גם לגבי המשטרה, גם לגבי משרד הספורט, גם לגבי ההתאחדות, גם לגבי המינהלת, גם הסדרנים וגם האוהדים.

אחמד טיבי: מישהו טיפל באמירה מוות לערבים במגרשים?

אחמד טיבי: אתם מטפלים?

אחמד טיבי: מי שאומר מוות לערבים ולא מטפל בזה, יכול להיתקל במוות ליהודים.

אחמד טיבי: אתמול כמעט היה מוות.

דוד צור: זה נכון.

דוד צור: זאת אמירה נכונה.

דוד צור: לכן תפרוש בשיא, באמירה הזאת.

אחמד טיבי: הקרשנדו עוד לא הסתיים.

אחמד טיבי: אגב, אפרופו משטרה וסדרנים, הם נמצאים בתוך המגרש, בין האוהדים ביציעים ואם מישהו מצייץ, אתה רואה איפון של ג'ודו.

אחמד טיבי: יושב כאן חבר כנסת – אני לא יודע אם אתה בג'ודו או בקרטה - ולפני כמה שבועות שאלו אותו מה החלום שלו ולמי הוא רוצה לעשות איפון אם יתאפשר לו.

אחמד טיבי: הוא אמר לאחמד טיבי.

אחמד טיבי: האיש הזה.

אחמד טיבי: הוא יושב כאן בוועדה נגד אלימות.

דוד צור: תודה רבה.

דוד צור: אמיר לובין, בבקשה, יושב ראש הפועל תל אביב.

דוד צור: ספר לנו קצת על האירוע אתמול מהזווית שלכם ומה הייתה ההיערכות למשחק, מה היו הצעות השיטור, אבטחה, מי זה מנהל האירוע וכולי.

<אמיר לובין: אנחנו מועדון שכפוף להוראות המשטרה בכל הנוגע לאירועים האלה.

<אמיר לובין: מגיעים לישיבה עם מפקדי המשטרה במחוז וקיבלנו הנחיות ברורות.

<אמיר לובין: מבחינתנו עלות האבטחה והשיטור במשחק הייתה 450 אלף שקלים בנוסף לעוד אלף כרטיסים שהוקפאו שזה בעצם עוד אלף כרטיסים שהיינו יכולים למכור לקהל הרחב אבל למען הסדר הטוב, כדי שתהיה הפרדה בין מחנות האוהדים, הוקפאו כאלף כרטיסים.

<אמיר לובין: ההליך או ההתארגנות לקראת המשחק הזה היא עם איש שלנו שהוא קב"ט ואחראי על האירוע.

<אמיר לובין: הוא יושב אתנו ולאחר מכן הוא ניגש להצגת תכניות במשטרה, אז בעצם המשטרה נותנת את האישור לאחר שהיא מוסיפה את התוספות שלה ולאחר שאנחנו מקבלים בשורה התחתונה את כל התרחישים האפשריים במידה ויהיה משהו.

<אמיר לובין: לפי זה נקבע מספר המאבטחים במשחק.

דוד צור: מנהל האירוע שלכם, המאבטחים והסדרנים, זאת חברה מוכרת שאתם עובדים אתה מתחילת העונה או לפני כן?

<אמיר לובין: מנהל האירוע אושר על ידי המשטרה.

<אמיר לובין: הוא עובד עם מכבי חיפה והוא אושר על ידי המשטרה בתחילת העונה הזאת.

דוד צור: מי זה?

דוד צור: מה שמו?

<אמיר לובין: גולן אוחיון.

<אמיר לובין: בשנה שעברה עבדנו עם קצין אבטחה אחר.

<אמיר לובין: בתחילת העונה הזאת הבאנו שם של אחראי שלא התקבל על ידי המשטרה מסיבותיה שלה וקיבלנו זאת, ואז הבאנו את גולן שיש לו את כל האישורים הנדרשים על מנת לנהל אירוע.

<אמיר לובין: זה מה שהיה מבחינתנו.

<אמיר לובין: ישבנו עם גולן ואישרנו את התכנית.

<אמיר לובין: הוא עבר לישיבה עם הממ"ז והממ"ז הוסיף את התוספות שלו על מנת שבעצם האירוע הזה יוכל לעבור.

<אמיר לובין: תמיד ניתנת לו – אני לא יודע מה זה אומר - זכות הערעור ואני לא יודע בפני מי אבל לא ערערנו.

דוד צור: ראש אג"ם.

<אמיר לובין: אני לא יודע מול מי כי אנחנו אף פעם לא עושים זאת.

<אמיר לובין: אנחנו מקבלים את ההחלטה של הממ"ז.

<עדלי מרכוס: 500 אנשי אבטחה לא הצליחו לעצור אוהד אחד, אז אולי אפשר להוריד את המספר.

<קריאה: 600 עובדי אבטחה.

דוד צור: מתי בפעם האחרונה הייתה השתלמות של הגוף הזה שעובד אתכם, מנהל האירוע והמאבטחים?

<אמיר לובין: אני לא יודע.

<קריאה: בחודש האחרון.

דוד צור: האוהד הזה מוכר לך?

<אמיר לובין: כן.

דוד צור: זאת אומרת, הוא כבר הורחק בעבר ואתה מכיר אותו ויודע.

<אמיר לובין: אני יודע מי הוא.

דוד צור: הוא מקבוצת האוהדים של הפועל תל אביב.

<אמיר לובין: הוא אחד שמגיע לאימונים.

<אמיר לובין: דרך אגב, אני חושב שהמעצר האחרון שהוא היה בו, זה לא היה קשור לספורט אבל אני לא בטוח ואנשי המשטרה יכולים לומר.

<אמיר לובין: קראתי בתקשורת שהוא היה עצור וכי הוא השתחרר.

<אמיר לובין: אין לי כאן איזשהו קשר.

<אמיר לובין: אני לא מכיר אותו ביום יום אבל רואים אותו באימונים.

דוד צור: נטל האבטחה, בהקשר של משחק כזה מול ההכנסות, תן לנו פחות או יותר קנה מידה.

<אמיר לובין: 400 אלף שקלים ממכירת כרטיסים, כשאני לא כולל את המנויים ברמה השנתית.

דוד צור: זאת אומרת, אתה מפסיד מאירוע כזה.

<אמיר לובין: אם מכניסים את המנויים אבל אני מדבר על משחק ספציפי.

<קריאה: עכשיו הם אמורים לספוג קנס אותו הם יקבלו.

דוד צור: זה ברור.

דוד צור: תודה.

דוד צור: חבר הכנסת עיסאווי פריג'.

עיסאווי פריג': שלום לכולם.

עיסאווי פריג': אני לא רוצה להאריך כדי לתת אפשרות לשאר החברים להתבטא.

עיסאווי פריג': אני אתמצת את דבריי בכמה נושאים.

עיסאווי פריג': חברים, בימים האחרונים – תראה את כוחו של הספורט ואת כוחו של המפגש – היה על סדר היום הר הבית, אל אקצה, ירושלים וכל מה שקשור אבל תראה שבמכה אחת, באירוע אחד, סדר היום התהפך והפך להיות סדר יום אחר.

עיסאווי פריג': תראה את כוחו של הספורט.

עיסאווי פריג': אני רוצה לדבר בשתי רמות, מקרו ומיקרו.

עיסאווי פריג': כדי להגיע למסקנות, אני לא רוצה לחכות לחלון הראווה של הספורט הישראלי שזה הדרבי התל אביבי.

עיסאווי פריג': שנית, אני לא צריך לחכות לכך שמשהו נפל במדינת תל אביב כזה שצריך לקרוא לו אירוע מכונן.

עיסאווי פריג': הייתה גם זריקת חזיז ואצבעות נקטעו בגינה ואנשים נענשו ונכנסו לכלא.

עיסאווי פריג': זאת לא פעם ראשונה ולא פעם אחרונה אלא בעתיד יהיו דברים כאלה ואפילו יותר חמורים.

עיסאווי פריג': אני רוצה לחתור למה שאני חושב ואני רוצה להזהיר.

עיסאווי פריג': כבוד היושב ראש, אני חושב שאנחנו צריכים לצאת מכאן בקריאה.

עיסאווי פריג': לפני שלוש שנים היה חוק למניעת אלימות בספורט ואנחנו רואים את התוצאות שלו ורואים שהאלימות לא ירדה.

עיסאווי פריג': יש לנו את המועצה למניעת אלימות בספורט ושמעתי על כך גם ממנהל הליגות הנמוכות אבי לוי.

עיסאווי פריג': שאלתי האם יש תכנית מעשית שהמועצה למניעת אלימות בספורט הניחה על השולחן לביצוע או לא.

עיסאווי פריג': מה בפועל נעשה?

עיסאווי פריג': האם היא הניחה או לא הניחה תכנית?

עיסאווי פריג': מה התרומה שלה כתוצאה מהחוק שחוקק?

עיסאווי פריג': דבר שני.

עיסאווי פריג': החוק שחוקק הוציא את המשטרה מהמגרשים.

עיסאווי פריג': תראה את האבסורד.

עיסאווי פריג': הוציאו את המשטרה מהמגרשים והחזירו אותה דרך החלון.

עיסאווי פריג': אמרו לה שהיא לא תהיה שם אבל את תיקחי אחריות ואת תקבעי כמה סדרנים יהיו שם ואיפה הם יהיו.

עיסאווי פריג': אני בא מתוך הספורט.

עיסאווי פריג': אני בא מתוך השטח.

עיסאווי פריג': שנים על גבי שנים אני מתעסק בספורט.

עיסאווי פריג': בשנה האחרונה בה אני חבר כנסת, אני נמצא כל שבוע במגרש ואני הולך לליגות הנמוכות.

עיסאווי פריג': למה אני רוצה להתמקד בליגות הנמוכות?

עיסאווי פריג': כי אני צופה שהצרות יבואו משם.

עיסאווי פריג': האירוע המצער שהיה לנו אתמול יכול להיות אירוע חד פעמי אבל אנחנו עוברים בליגות הנמוכות אירועים הרבה יותר חמורים.

עיסאווי פריג': בליגה ג' לפני תקופה שופט איבד את ההכרה והאוהד שהיכה אותו מתהלך חופשי.

עיסאווי פריג': אם כן, מה עשינו?

עיסאווי פריג': כמעט כל שבוע יש לנו בליגות הנמוכות – כי אני בא משם, ליגה א', ליגה ב', ליגה ג', ואני רואה את הדברים – אירוע אלים.

עיסאווי פריג': אין שבוע בו אין לנו אירוע אלים והרבה יותר אלים מכפי שאנחנו רואים, ואנחנו שותקים.

עיסאווי פריג': אני אומר שמישהו צריך לקחת את האחריות.

עיסאווי פריג': שמעתי את השרה אומרת שפרוז'קטור אדום נדלק באירוע, אבל הפרוז'קטור האדום נדלק באלימות בספורט כי בן אדם קודם כל רוצה ביטחון, ביטחון, ביטחון.

עיסאווי פריג': אם אני הולך למשחק ואין לי את התחושה הזאת, זה לא פרוז'קטור אלא אני צריך לחשוב על משהו יותר בוהק מהאדום הזה.

עיסאווי פריג': מישהו צריך לקחת את האחריות.

דוד צור: אין דבר כזה מישהו.

דוד צור: משטרת ישראל הייתה ונשארה אחראית לסדר הציבורי במגרשים.

דוד צור: נקודה.

דוד צור: אין מישהו אחר אחראי.

עיסאווי פריג': מכאן אני חושב שצריכה להיות קריאה משותפת להחזרת המשטרה למגרשים, במיוחד לליגות הנמוכות.

עיסאווי פריג': די עם כל ההגדרות.

עיסאווי פריג': תקציב או לא תקציב.

עיסאווי פריג': חמישים שנים אתם הייתם במגרשים, ומה לעשות, המדים שלכם מרתיעים וזה טוב.

עיסאווי פריג': שני שוטרים הרבה יותר חשובים ואפקטיביים מ-15 סדרנים.

עיסאווי פריג': אתם צריכים ליזום את זה.

עיסאווי פריג': השבוע הייתי במשחק פרדס חנה וג'ת, בא אלי מנהל פרדס חנה ואמר לי שאין לו כסף לרכישת סדרנים.

דוד צור: תחתור לסיום.

<קריאה: מה יעזור בית המשפט שאחרי כן מזכה אותם והם מתהלכים חופשי?

עיסאווי פריג': את הדברים האלה אמרנו.

<קריאה: זאת הבעיה.

עיסאווי פריג': אני אסכם את הדברים.

עיסאווי פריג': ראשית, אני אומר להחזיר את המשטרה למגרשים.

עיסאווי פריג': שנית, לחייב כל קבוצה להקים עמותת אוהדים רשומה וממומנת על ידי הגורמים המוסמכים.

עיסאווי פריג': אני אומר עמותת אוהדים כי בכל קבוצה, גרעין האוהדים הקשה והשרוף ידוע מראש.

עיסאווי פריג': אם אני נותן לאוהדים להתאגד ולהתבטא, הם מכירים אחד את השני.

עיסאווי פריג': עמותת אוהדים.

עיסאווי פריג': עשינו את זה בכפר קאסם ובשנתיים האחרונות זה שינה את כל התפיסה.

עיסאווי פריג': הם מכירים ויודעים איזה אוהדים מתפרעים והם מסמנים אותם מראש ודואגים לשלומם.

עיסאווי פריג': זה דבר חשוב ביותר.

עיסאווי פריג': צריך לקרוא לשעת חינוך נגד אלימות וגזענות בבתי הספר התיכוניים.

עיסאווי פריג': אסור להתבייש בזה.

עיסאווי פריג': מה לעשות, אנחנו לא שוויץ אלא אנחנו מדינת ישראל.

עיסאווי פריג': יש לנו עדיין את הבעיות עם כל הקיטוב והשנאה, ערבי, מזרחי, אשכנזי, ירושלמי, תל אביבי.

עיסאווי פריג': זה קיים ואנחנו צריכים להתנהל אחרת.

עיסאווי פריג': הדבר האחרון.

עיסאווי פריג': אני מבקש וקורא לכל הגורמים שמתעסקים בזה שהישיבה הזאת לא תהיה רק מלל באוויר.

עיסאווי פריג': צריך שיהיה מעקב אחר העשייה.

דוד צור: תודה רבה.

דוד צור: אני רוצה שעכשיו תדבר משטרת ישראל ואחרי כן ידבר חבר הכנסת יריב לוין.

דוד צור: יכול להיות שיש לנו בעיה ונצטרך לעזוב את האולם הזה להעתיק את הישיבה לאולם סמוך, אבל בינתיים אנחנו ממשיכים.

עיסאווי פריג': זה בוטל.

דוד צור: יכול להיות שהייתה בעיה כזאת והיא נפתרה.

דוד צור: רבותיי, לא חייבים להיצמד למצגת.

דוד צור: אני מבקש שתתייחסו לנושאים שעלו כאן, גם לאירוע מאתמול, גם בכלל לראייה של איך המשטרה רואה את האחריות שלה לרבות הפעלת מנהלי האירועים והמאבטחים, ובנושא של האכיפה או היעדר אכיפה כפי שנאמר כאן, קצת נתונים ומעקב, ואיך אתם רואים את שנת 2014-2015 שבאה עלינו לטובה.

<מידד לביא: אני מבקש, אם אפשר לא להפריע לי.

<מידד לביא: אני אתן לכם נתונים.

<מידד לביא: יש לנו כאן מצגת מוכנה והיא קצת תשבש את מה שאנחנו שומעים כאן אבל אנחנו נציג נתונים.

<מידד לביא: אני מבקש, תנו לי להציג את הנתונים ואחר כך נענה על שאלות.

<מידד לביא: לשאלת חבר הכנסת פריג', בדקנו תוך כדי הדיון ואכן היה אירוע בנצרת.

<מידד לביא: מנהל המשחק זומן לשימוע ויש שני עצורים.

<מידד לביא: הסיפור הזה מוכר.

דוד צור: הם עדיין עצורים או שהוגש כתב אישום?

<מידד לביא: לא.

<מידד לביא: יש עצורים ואנחנו נבדוק את ההמשך.

<מידד לביא: נוכל להעביר לך את התוצאות, עם תרצה.

דוד צור: כן, בבקשה.

<קריאה: הם עצורים שבועיים?

דוד צור: זה כבר לא קשור למשטרה.

דוד צור: המשטרה לא יכולה להאריך מעצר גם אם היא רוצה.

דוד צור: לכן אם הם היו עצורים ומתנהל נגדם עכשיו כתב אישום, זה בסדר.

<עדנה בקנשטיין: משפט, מאחר וזה קשור למשטרה וגם לדברים שהאדון הנכבד אמר עכשיו.

<עדנה בקנשטיין: חוק נגד אלימות בספורט הוא משנת 2008, קרי, שש שנים.

<עדנה בקנשטיין: אני בתפקיד שנה אחת ואני רואה את כל מה שאתם העליתם עכשיו כשזה צף ועולה ובשנים האחרונות, ובשנה הזאת בעיקר, זה עולה בחומרת יתר.

<עדנה בקנשטיין: אתם דיברתם גם על נושא הגזענות.

<עדנה בקנשטיין: הביקור הראשון שלי היה בסחנין כדי לראות איך הדברים קורים ואני רואה איך הם עובדים שם על חינוך וכולי ואני מקווה שהדבר הזה באמת יישא פרי, למרות שפה ושם יש סטיות ועל זה יש תגובות.

<עדנה בקנשטיין: אבל הדבר הנוסף, הנושא של המשטרה – זה אני חושבת בהקשר למשטרה וגזענות ואתם כל כך מתפלאים על זה ואני חושבת שכדאי שידעו כאן – עת עלה הנושא של ראדי, ברגע שעלה הסיפור הזה, והמשטרה דרשה לעצור את האדם שקרא קריאות גזעניות למשך שלוש שנים, שופט נתן שנתיים.

<עדנה בקנשטיין: הלכו לערעור והשופט נתן שלושה חודשים והטיל את כל התנאים המגבילים.

<עדנה בקנשטיין: אני יצרתי קשר אישי עם המשטרה ואמרתי לה שאני רוצה לעקוב ולראות בדיוק מה קורה בחקירה הזאת.

<עדנה בקנשטיין: נעשו שם פעולות חקירה שאתם יודעים ואתם לא יודעים, נעשו שם פעולות חקירה רציניות שאתם יודעים ולא יודעים, ואני עוקבת אחרי זה ביום יום.

עיסאווי פריג': יש להם תכנית.

<עדנה בקנשטיין: התכנית לא יכולה להיות תכנית באוויר אם אין שיתוף פעולה עם בתי המשפט.

דוד צור: היא גם הוצגה בוועדה.

<השופטת עדנה בקנשטיין: אני העליתי את זה מהיום הראשון לתפקידי.

<השופטת עדנה בקנשטיין: שיתוף פעולה עם בתי המשפט.

<השופטת עדנה בקנשטיין: לא שופט מיוחד שיעסוק רק בספורט אבל בכל מחוז יהיה שופט שיתמחה ובין השאר זה יהיה העיסוק שלו, כפי שאני הייתי בתפקידי כשופטת אליו מינה אותי השר הקודם.

<השופטת עדנה בקנשטיין: יש דברים שממש צריך לעשות אותם והמשטרה בעניין הזה כמהה לכך.

<השופטת עדנה בקנשטיין: אני דיברתי עם שרת המשפטים שנפגשת עם נשיא בית המשפט העליון ובין השאר גם העניין הזה יעלה.

<השופטת עדנה בקנשטיין: העליתי את זה גם בפניו.

<השופטת עדנה בקנשטיין: אני אומרת שוב שלגבי האלימות אנחנו צריכים לדבר על הכמה ויש עלייה באלימות, אנחנו צריכים לדבר על הטיפול של האכיפה, מתי ואיך ומהי התוצאה.

<השופטת עדנה בקנשטיין: התוצאה היא תוצאה שהמחוקק קורא להחמרה בענישה.

<השופטת עדנה בקנשטיין: יש ענישות חמורות.

<השופטת עדנה בקנשטיין: לפי חוק הספורט למניעת אלימות בספורט, רק עלייה למגרש בזמן משחק, שנה מאסר.

<השופטת עדנה בקנשטיין: שמעתם על מישהו שקיבל חודש מאסר כי עלה על המגרש?

<השופטת עדנה בקנשטיין: הדברים האלה הם דברים שהציבור צריך לעמוד על הרגליים האחוריות.

<השופטת עדנה בקנשטיין: בדקתי איך המשטרה נערכה למשחק ודיברתי אתה.

מסעוד גנאים: האם יש דברים שכרוכים בחקיקה, שאתם תפנו אותם אלינו כחברי כנסת כדי שנתערב בעניין?

מסעוד גנאים: האם יש דברים שמצריכים שינוי בחקיקה?

<עדנה בקנשטיין: אני מסכימה אתך אבל גם החקיקה הנוכחית לא מיושמת ולא נאכפת והזמן עושה אותה לא רלוונטית.

<אמיתי לוי: לגבי האירוע של אתמול.

<אמיתי לוי: אני אתחיל עם זה ואחר כך נעבור למצגת כי אני מבין שזה כרגע הפוקוס.

<אמיתי לוי: יש לי גם נתונים, כפי שביקשת.

<אמיתי לוי: אתמול עובדתית נמנע אסון כבד באצטדיון בלומפילד.

<אמיתי לוי: שוטרים וסדרנים ומאבטחים עצרו בגופם ירידה של מאות לכיוון כר הדשא.

<אמיתי לוי: לא את הכול ראינו בטלוויזיה אבל מי שהיה שם והסתכל ימינה ושמאלה, ראה את זה.

אחמד טיבי: היה יכול להיות אסון כבד.

<אמיתי לוי: נכון.

<אמיתי לוי: מפקד המחוז עשה באמת נכון כשהוא לקח את האחריות, ברגע שהוא זיהה שמתחילה להתפתח שם מהומה, וביחד עם הסדרנים, ביחד עם השוטרים, והוא הזעיק את כל שוטרי מחוז תל אביב, הצליחו להשתלט על האירוע הזה.

<אמיתי לוי: לאחר מכן הם גם נתנו אישור לשופט להמשיך כאשר המצב היה בשליטה.

<אמיתי לוי: השופט אחר כך החליט שהוא מפסיק את המשחק.

<אמיתי לוי: לגבי ההכנות למחק.

<אמיתי לוי: המשחק הזה נקבע ברמת רגישות 4.

<אמיתי לוי: בסולם שאנחנו הגדרנו אותו, הוא נמצא במקום הגבוה ביותר מבחינת הרגישות ולכן גם הוקצו לו כל האמצעים כולל שוטרים בשכר, כולל שוטרים נוספים ממחוז תל אביב וכולל סדרנים.

<אמיתי לוי: בנוסף לזה נלקחה שלם חברת אבטחה שגיא, מי שמכיר אותה, שהיא חברת האבטחה הטובה ביותר לנושא אלימות.

<אמיתי לוי: זאת אותה חברה שנמצאת במועדונים, במוקדי האלימות הקשים ביותר שיש לנו.

<אמיתי לוי: כל מה שנעשה במהלך ההכנות למשחק, כולל ההיערכות בחוץ, נתפסו שם ספסרים, נתפסו שם כל מיני מסיתים ועוכבו לחקירה.

<אמיתי לוי: בסך הכול כרגע, נכון לעכשיו, יש לנו 18 מעוכבים ועצורים.

<אמיתי לוי: יש כאן את הפירוט של כאלה שנלקחו לבית המשפט להארכת מעצר.

<אמיתי לוי: מדובר כאן במקרה על אותו עבריין שקפץ למגרש על כל מה שנגזר מהסיפור הזה נתנו כאן פירוט על מספר האירועים בהם האיש הזה נתפס.

<אמיתי לוי: בכל התהליך הזה שנעשה, והוא נעשה לאורך כל השנה, ידענו בדיוק את הרגישות, ההיערכות הייתה היערכות מצוינת, הסדרנים עשו את עבודתם בצורה מצוינת, גם המנהל של האירוע עשה את עבודתו בהתאם לכל הכללים והנהלים.

דוד צור: אתה לא מזהה בעיה בזה שלא הצליחו לתפוס את האוהד הבודד?

דוד צור: הם היו עם הפנים לקהל או שהם היו עם הגב?

<אמיתי לוי: הוא קפץ.

<אמיתי לוי: יש חלק מהדברים שנחקרים.

<אמיתי לוי: דרך אגב, גם במשחק הזה, בהיערכות, חלק מכם יודעים את זה, השופטת יודעת, בהכנות למשחק הזה ובמשחק הקודם הכנסנו עוד אמצעי תיעוד כאלה ואחרים, כולל אמצעי תיעוד אישיים כדי שנוכל אחר כך לתחקר את זה.

<אמיתי לוי: נכון להבוקר יושבים חוקרים של משטרת מחוז תל אביב ועוברים על כל סרטי האבטחה שם, כולל הסרטים של המאבטחים, כדי לאתר עוד אנשים שהתפרעו, שהשתוללו וצעקו או עשו דברים כאלה ואחרים.

דוד צור: זה בזווית של החקירה.

דוד צור: אני שואל אותך בזווית של התחקיר.

<אמיתי לוי: בזווית של התחקיר הראשוני שנעשה אתמול בלילה יחד עם מפקד המחוז – עשינו את זה ביחד במגרש אחרי שכולם עזבו אותו – בפרק הזמן שהוא קפץ – אין חומה אלא מדובר במטר – ונכנס פנימה, לא הייתה שום אפשרות לעצור אותו.

<אמיתי לוי: אם שמתם לב, הוא נתפס ממש בקצה המגרש.

עיסאווי פריג': מה היה קורה אם השוטרים היו עם הגב למגרש?

<אמיתי לוי: אמרתי לכם, אנחנו כרגע מדברים על מה שנעשה אתמול בלילה.

<אמיתי לוי: עשינו תחקיר ראשוני.

<אמיתי לוי: בדקנו את ההיערכות שלנו, בדקנו את כל המוכנות שלנו, כולל את הסדרנים עצמם, האם הם עברו הכשרות, כולל מנהלי האירוע, בדקנו את עצמנו בסיפור הזה.

<אמיתי לוי: יש שם כמה דברים שעדיין אנחנו לא יודעים.

<אמיתי לוי: יש לנו כמה פערים ואנחנו נדע זאת בשעות הקרובות.

<אמיתי לוי: אני מקווה שעד סוף היום חלק מהדברים יהיו יותר ברורים כי כרגע יש תחקירים ועוברים על כל הדברים האלה.

דוד צור: אם אתה רוצה לשמוע את דעתי הלא המקצועית וגם לא הייתי בשטח.

עיסאווי פריג': למה לא מקצועית?

עיסאווי פריג': אתה בא משם.

דוד צור: יש אוהדים שהם פוטנציאל, נוסח אירוע סופו המפורסם.

דוד צור: עומד בן אדם ומקלל, מקלל, מקלל.

דוד צור: זה למשל אוהד שהוא פוטנציאל.

דוד צור: האם המאבטחים – ואני בכוונה יורד אתך לרזולוציות האלה, ואני לא מצפה לתשובה כרגע אבל אני רוצה שתתחקרו את הנקודה הזאת – שעומדים מול השערים הבעייתיים של אוהדי מכבי, של אוהדי הפועל, של אוהדי בית"ר, של אוהדי סחנין וכולם, הם מאבטחים שגם מכירים את הדמויות?

דוד צור: אלה דמויות שחוזרות על עצמן.

דוד צור: זה לא איזה אירוע שהוא פיגוע חלילה ביהודה גליק או בראש הממשלה.

דוד צור: זאת אומרת, אלה אירועים שהם צפויים, אנחנו נערכים אליהם, יודעים מי האנשים, ברוב הפעמים גם לא מופתעים מהדמויות שפורצות למגרש.

דוד צור: האם הנקודה הזאת נשאלה לתחקיר?

<אמיתי לוי: אחד הדברים שבלילה, עת ישבנו במגרש, בדקנו כדי לראות את הפריסה של המאבטחים.

<אמיתי לוי: אכן המאבטחים האלה של החברה הספציפית הזאת, אם תשים לב, הם אלה שהשתלטו גם על הבחור שרץ וחצה את המגרש והם אלה שהשתלטו על הבן אדם הזה.

<אמיתי לוי: אלה אנשים קבועים שמכירים את הדמויות.

<אמיתי לוי: אם שמתם לב, הם גם עם חליפות שחורות.

<אמיתי לוי: בדיוק מהסיבה הזאת האנשים האלה הוצבו שם ומפקד המחוז באישור של התכניות נתן את דעתו לסיפור הזה.

<אמיתי לוי: לכן אם שמתם לב, גם התפיסה של האיש הזה הייתה מהירה.

<אמיתי לוי: שוב, אנחנו כרגע נמצאים בשלב של תחקירים וחקירה של כל המצלמות, עוד חקירה של עצורים כי במשך הלילה מעצרו עוד שני אנשים ויהיו עוד עצורים בזמן הקרוב.

<אמיתי לוי: אנחנו נדע את הפרטים יותר לעומק.

דוד צור: עם כמה ימים הולכים בבקשת מעצר?

<אמיתי לוי: יש כאלה שמבקשים להרחיק לשלושה מחזורים לפחות.

<אמיתי לוי: יש כל מיני בקשות כאלה ואחרות בהתאם לנסיבות האלה.

<אורי שפר: אם אוהדים התפרצו למגרש, זאת עבירה פלילית.

<אמיתי לוי: נכון.

<אורי שפר: לא יכול להיות שירחיקו אותם לשלושה משחקים.

<אורי שפר: מה זה הדבר הזה?

<אמיתי לוי: זה החלק השני של הדיון.

<קריאה: הם קיבלו שלושה ימים במעצר.

<אמיתי לוי: חוק הספורט מדבר על שנת מאסר למי שנכנס לכר הדשא.

<אמיתי לוי: אנחנו דורשים את זה.

<אמיתי לוי: הבחור עצמו, יוגש נגדו כתב אישום על הסיפור הזה.

<אמיתי לוי: לגבי השאלות האחרות שלך, ביקשנו להרחיק חלק מהאנשים האלה לשלוש עונות.

<אמיתי לוי: הרעיון הוא להרחיק אותם לשלוש שנים כך שהם לא יגיעו למשחקים אבל נראה מה נקבל בבית המשפט.

<אמיתי לוי: אם ניכנס לפרטים כאן, לא נסיים.

דוד צור: לא פרטים אבל אני רוצה שורה תחתונה.

דוד צור: הייתה טענה, וזה למעשה הנושא העיקרי אתו באנו לדיון לפני האירוע.

דוד צור: אנחנו שומעים כאן נתונים מדהימים.

דוד צור: דרבי בו הפועל תל אביב מארחת, אצטדיון מלא, פחות אלף אנשים שזה די משמעותי, עדיין הקבוצה מפסידה.

דוד צור: עלויות האבטחה והשיטור לכאורה דרמטיות.

דוד צור: נכון שזה לא נכון לדבר על זה ביום זה.

<אמיתי לוי: אני אגיד לך את המספרים.

דוד צור: תגיד לי איך הסתיימה שנת 2013.

<אמיתי לוי: אני אומר לך אבל אתה תראה את זה אחר כך בנתונים.

<אמיתי לוי: בשנה הקודמת צמצמנו את עלות השוטרים במשחקים, אני מדבר על שוטרים בשכר, כמעט בשישים אחוזים.

דוד צור: מר באומן, זה נוגד את כל מה שאתם אומרים.

יריב לוין: בכמה עלתה עלות הסדרנים?

<אמיתי לוי: כמות הסדרנים היא בטח לא במספרים האלה של המשטרה.

<קריאה: סדרן ספורט עולה כפול מסדרן רגיל.

<אמיתי לוי: הסדרן לא עולה כמו שעולה שוטר.

יריב לוין: אבל הוא עולה.

<אמיתי לוי: אבל החיסכון שאנחנו הצגנו בוועדה מדבר על חיסכון של כמעט ארבעים אחוזים בעלויות השכר.

דוד צור: אתה יכול להציג את המספרים האלה?

<אמיתי לוי: חשוב שנדע – אנחנו שומעים כאן את הנתונים – את הנתונים העובדתיים.

<אמיתי לוי: בעונה הקודמת יש ירידה בכמות האלימות במשחקים בליגות העל.

<אמיתי לוי: השנה הכנסנו למדידה גם את הליגות הנמוכות כי אנחנו רוצים לראות כי הבנו ששם יש בעיה קשה של אלימות.

<אמיתי לוי: בסך הכול לעומת שנה קודמת, לעומת שנה אחרת, אנחנו רואים ירידה, המשך ירידה, במספר אירועי האלימות במגרשים בכדורגל.

<אמיתי לוי: אלה הנתונים ואנחנו נציג לכם אותם כאן, גם אם זה לא מוצא חן.

<אמיתי לוי: בליגות הנמוכות אנחנו נכנסנו למדידה.

<אמיתי לוי: נכנסנו גם לפעולה שם.

<אמיתי לוי: חבר הכנסת דיבר על נצרת.

<אמיתי לוי: נכון שנכנסו סדרנים לסיפור הזה אבל הקבוצות כאן טוענות שזה עולה להן כסף רב.

<אמיתי לוי: גם שוטרים עולים כסף.

<אמיתי לוי: מה שעשינו בצפון, עשינו שם כוחות משימה שנותנות מענה.

דוד צור: שאלה עקרונית בנושא הזה כדי לנסות ולהוריד מהנטל.

דוד צור: האם חשבתם לעשות מדרג נוסף שאומר שוטר, מאבטח וסדרן, כי לא בכל המקומות בהם מוצבים המאבטחים אנחנו נדרשים למאבטחים שמקבלים שבעים שקלים לשעה.

דוד צור: יכול להיות שיש סדרנים שהם ברמת הכשרה הנדרשת מהם פחותה והם יכולים לעשות עבודות של הושבה ועוד כהנה וכהנה דברים.

<אמיתי לוי: את אלה שמתעסקים בהושבה, אנחנו לא סופרים.

דוד צור: זה עולה כסף.

<אמיתי לוי: כן, אבל זה לא מטעמנו.

<אמיתי לוי: אנחנו מתעסקים בשמירה על הביטחון, הנפש והרכוש.

<קריאה: הם רוצים רק סדרני ספורט מורשים עם תעודות.

<אמיתי לוי: בדיוק.

<אמיתי לוי: אנחנו מדברים רק בשמירת הביטחון, הנפש והרכוש.

<אמיתי לוי: זה מה שמעניין אותנו.

<אמיתי לוי: כל מה שקשור לסדרנות, דיילות ודיילים, זה לא עניין שלנו.

<אמיתי לוי: המצגת הזאת היא לא קשורה לאירוע של אתמול בערב אב אנחנו נציג את הנתונים האלה גם אם זה ייראה קצת מוזר לחלק מהנוכחים.

דוד צור: אני חייב להעיר לך עוד הערה.

דוד צור: אני אמנם צפיתי בטלוויזיה כמו רוב חבריי כי היינו כאן עסוקים בדברים פחות חשובים, אבל אנחנו באים מאותה יחידה ואני אומר לך שבתחושתי זה כמעט לקח נצח לתגובה.

דוד צור: תחקרו את הנקודה הזאת ותראו כמה זמן לקח למאבטחים להתעשת ולהגיב.

דוד צור: זה נראה כאילו עברו שניות ארוכות בהן השחקן נאלץ להתמודד לבד.

דוד צור: אם הוא היה חמוש בסכין, היה נגמר בקטסטרופה.

דוד צור: גם אחרי כן הפריצה של אוהדי מכבי, חוסר היכולת להשתלט עליהם, מקצה אחד של המגרש לקצה השני – נראה לי לא מקצועי.

דוד צור: אני אומר, תחקרו את זה.

<אמיתי לוי: יש את זה בתחקיר.

<אמיתי לוי: הוא יהיה, אני מקווה, היום אחר הצהרים ובהמשך נעדכן אותך.

דוד צור: תציגו לנו בחמש דקות את הנתונים ואת השורה התחתונה.

דוד צור: תתייחס לאמירה של עיסאווי פריג' ושל אבי שאומרת שלדעתם צריך להחזיר חזרה את השיטור לפחות בליגות הנמוכות באופן מלא, כלומר, להפוך את המצב בו בעצם המשטרה בחוץ והמאבטחים מנהלים.

דוד צור: תתייחס גם לאמירה הזאת.

<אבי לוי: אם שוטר יותר טוב מסדרן, זה יחסוך בעלויות.

<אבי לוי: אם על כל שני סדרנים מספיק שוטר אחד, זה יחסוך.

דוד צור: אתה יודע שלא כי בסוף גם יצטרכו את הסדרנים.

דוד צור: המשטרה לא עוסקת בפעולות סדרנות.

<אמיתי לוי: יוני, ראש מדור רישוי יעבור על המצגת.

<אמיתי לוי: אנחנו נתייחס לחלק מהדברים.

דוד צור: בבקשה.

דוד צור: חמש דקות כי אני רוצה לתת לחברי הכנסת ולשאר האנשים כאן להתבטא, כולל את אורי שפר ממינהל הספורט ולמנכ"ל המינהלת בכדורסל.

<יונתן זייטק: כמו שנאמר, זאת מצגת שתוכננה לישיבת הוועדה שהייתה מתוכננת מראש ולכן התשובות מגובשות לשאלות שנשאלו לפני כן ולכן אולי זה לא בדיוק מתאים למה שקרה ב-12 השעות האחרונות.

דוד צור: אנחנו לא נעבור על כל המצגת.

<יונתן זייטק: בסדר אבל חשוב לי משפט אחד ולהזכיר לכם שהעונה התחילה באיחור בגלל צוק איתן.

<יונתן זייטק: שכחנו את צוק איתן שהשפיע מאוד על כל מה שקרה.

דוד צור: דלג.

דוד צור: אני רוצה שתיכנס ללב העניין.

דוד צור: אני יודע עד כמה אתם אוהבים במשטרה את המצגות.

<קריאה: יש מי שלימד אותנו.

דוד צור: לא אני.

דוד צור: אתם יכולים לשאול את אנשיי, הייתי אומר להם לבוא עם נתונים על נייר.

<אמיתי לוי: צורי היה אומר שבחיים מצגת לא תפסה גנב.

<יונתן זייטק: לגבי השאלה האחרונה.

<יונתן זייטק: הדגש בפעילות על תחום הספורט היה על הגבלת מספר השוטרים שהועסקו בשכר ואני אומר לכם שיש לי תחושה לא נעימה כי בדיונים קודמים אמרו לי שלא נמלא את המגרשים בשוטרים.

<יונתן זייטק: על כך דיברתם כולכם ואני חייב להזכיר את זה כאן בצורה הכי פורמלית ולא לשכוח את זה.

<יונתן זייטק: בשנים האחרונות אמרו לי, איך אתה מוציא את השוטרים החוצה, לא רוצים שוטרים במגרשים.

<יונתן זייטק: אני חייב לציין כאן שיש לנו שיתוף פעולה מצוין עם השופטת, עם משרד הספורט, עם ההתאחדות, עם המינהלת.

<יונתן זייטק: למרות שיש חיכוכים, הם עוזרים לנו.

<יונתן זייטק: הטוטו הכניס כאן מצלמות אישיות לאנשים.

<יונתן זייטק: בדרך כלל כל מה שנאמר כאן, אנחנו מכירים וזה נאמר בפורומים אחרים.

<יונתן זייטק: אני מאוד מעריך את זה, אבל אלה תהליכים שקורים.

<יונתן זייטק: דבר אחד חייבים להזכיר.

<יונתן זייטק: אירועי אלימות העונה עברו בעיקר מהיציעים לכר הדשא, גם בין השחקנים לבין השופטים.

דוד צור: רותם, זאת אמירה חשובה שמופנית גם אליכם.

<יונתן זייטק: הייתה הרבה מאוד מתיחות בפנים.

<יונתן זייטק: מאפיינים לאירועים לא השתנו ועדיין הייתה אלימות פיזית.

<יונתן זייטק: קטטות ביציעים, מעגלים חיצוניים, השלכת אבנים, ראו את הסיפור של האוטובוסים.

<אמיתי לוי: במה שנוגע לאירוע של אתמול, אם תשימו לב, כאשר דיברתי על ההיערכות, לא נכנס חזיז אחד ולא אבוקה אחת.

<אמיתי לוי: כלום.

<אמיתי לוי: הכול נתפס בכניסות לאצטדיון.

<קריאה: למה אתה אומר את זה?

<קריאה: אתמול היו אבוקות.

<קריאה: היו מספר אבוקות.

<אמיתי לוי: אם היית רואה מה נתפס בחוץ, היית מדבר אחרת.

<אמיתי לוי: היית צריך לראות מה שנתפס בחוץ לעומת מה שנתפס בפנים.

דוד צור: גם זה חשוב לשים בפרופורציות.

דוד צור: היינו באירועים.

דוד צור: הייתי מפקד מחוז עת זרקו את החזיז על אבוקסיס.

דוד צור: היינו במקום אחר.

דוד צור: זה דרמטי משתנה.

דוד צור: אני בכלל רוצה לומר שאנחנו תחת אווירה של אירוע חריג מאוד מאוד משמעותי וצריך לקחת את הדברים אבל חשוב גם להיצמד לנתונים.

דוד צור: מצד שני אני גם אומר שלא נשת

דוד צור: כר מסטטיסטיקות כי לפעמים אירוע אחד מז'ורי עם נפגעים, לא שווה כל מה שעשית כל העונה.

דוד צור: לכן צריך להתייחס לזה.

<אמיתי לוי: לכן אמרתי שמה שאתמול עשה מפקד המחוז, הוא מנע אסון המוני.

<אמיתי לוי: צריך לזכור את זה.

<אמיתי לוי: זה מה שקרה שם.

דוד צור: אבל המשחק פוצץ.

דוד צור: לא התנהל משחק וזה אירוע דרמטי.

דוד צור: את זה צריך לקחת בצורה הזאת.

דוד צור: יוני, אני מבקש שתרוץ כי אנחנו חייבים להתקדם.

<אמיתי לוי: דרך אגב, המשחק לא פוצץ בגלל המשטרה.

דוד צור: לא אמרתי בגלל המשטרה.

דוד צור: אמרתי בגלל האירועים.

<אמיתי לוי: המשטרה אפשרה לאירוע להמשיך.

<יונתן זייטק: דיברנו על חיזוק שיתוף הפעולה.

<יונתן זייטק: אני חייב לתת נתון סטטיסטי.

<יונתן זייטק: בית דין למשמעת של ההתאחדות לכדורגל טיפל ב-3,050 אירועים.

<יונתן זייטק: זה מתחיל מזה שמישהו בא בלי מגן קרסול וממשיך לאירועים אחרים.

<יונתן זייטק: זה המון.

<יונתן זייטק: זאת עלייה משמעותית לעומת שנה שעברה.

<יונתן זייטק: השנה יש שינוי מסוים באירועים שקשורים לאלימות.

<יונתן זייטק: יש שוטר שמשתתף בדיונים האלה והוא יושב כמשקיף, נקרא לו כך, כדי לתת לכך גיבוי.

<יונתן זייטק: המועצה למניעת אלימות כונסה ארבע פעמים והיא בקשר ישיר.

<יונתן זייטק: השופטת מגיעה אלינו.

<יונתן זייטק: אירועים חריגים.

<יונתן זייטק: אולי זה נראה מעט, אבל היו 64 אירועים במגרשי הספורט בהם הייתה מעורבות משטרתית ואני מדגיש, מעורבות משטרתית.

<יונתן זייטק: המספר הזה מייצג עלייה לעומת שנה שעברה מבחינת האירועים בהם מעורבת המשטרה.

<יונתן זייטק: עיקר האירועים הם תקיפה.

דוד צור: עלייה משמעותית.

דוד צור: ארבעים אחוזים.

<אמיתי לוי: זה מה שאמרתי קודם.

<אמיתי לוי: הכנסנו את הליגות הנמוכות לסטטיסטיקה ולפני כן הן לא היו.

<אמיתי לוי: בליגה החובבנית, זאת הבעיה שלנו.

<יונתן זייטק: ארבעים אחוזים מהאירועים היו בליגה החובבנית וזאת עלייה לעומת שנה שעבר.

<אמיתי לוי: הגברנו את מערך הפיקוח והבקרה על הסדרנים ועל השוטרים במגרשים.

דוד צור: דבר אתנו על הנתונים האלה.

<אמיתי לוי: על זה בדיוק דיברתי קודם.

<אמיתי לוי: 10,000 שוטרים בשכר ירדו העונה.

<יונתן זייטק: יש לי טבלה אחרת שהיא יותר טובה ונותנת את כל הנתונים.

<יונתן זייטק: זאת המחשת הנתונים.

<יונתן זייטק: שיטור ומספר סדרנים.

<אמיתי לוי: זה לגבי השאלה של חבר הכנסת לוין לגבי הסדרנים והשוטרים.

<אמיתי לוי: הנה, כאן נמצאים הנתונים.

דוד צור: 2009, עוד לא נכנס, אלה רק השוטרים.

<יונתן זייטק: 51 אלף שוטרים פעלו.

<יונתן זייטק: לא ספרנו את הסדרנים.

<יונתן זייטק: היו סדרנים אבל לא ספרנו אותם.

<קריאה: רק שנה אחת, אבל זה אותו מספר, חוץ משנת 2012-2013.

<קריאה: אלה אותן כמויות.

<קריאה: אין הבדל.

<יונתן זייטק: קודם כל אני מדבר אתכם על שיטור.

<יונתן זייטק: אני מזכיר שהמטרה של החוק הייתה להוציא את המשטרה מתוך המגרשים.

<קריאה: היום זה היינו הך.

<קריאה: תשאלו את כל האנשים שמשלמים.

דוד צור: זה לב העניין.

דוד צור: אני רוצה רגע להתמקד בשקף הזה.

דוד צור: השקף הזה, בשורה התחתונה, הם צודקים.

דוד צור: זאת אומרת, אתה לוקח את ה-15,500 ומוסיף את ה-55 אלף.

דוד צור: אתה מגיע לכמות שהיא שיא.

דוד צור: אתה בעצם מגיע לשבעים אלף, שזה יותר ממה שהיה ב-2012-2013.

דוד צור: אלא מה, יש ירידה משמעותית של 10,000 שוטרים ואת זה צריך לומר.

דוד צור: זאת אומרת, בעולם שבו, אם היינו כמו שהתחלנו ב-2008 וב-2009, הפער בין עלות שוטר לשעה היה כמעט חמישים אחוזים לבין מאבטח, היינו באמת מורידים מהקבוצות נטל משמעותי ביותר.

<רותם קמר: במקביל בעונת 2011 הוסיפו מצלמות לכל המגרשים.

<רותם קמר: כלומר, היה צריך להיות כאן כתובנה, וזאת הייתה המטרה.

דוד צור: אבל אתה הולך למקום לא נכון.

דוד צור: המצלמות צריכות להיות והן מהוות חלק מההמלצות.

<רותם קמר: חלק מהרעיון היה שהמצלמות בעצם יאפשרו להוריד את כמות האבטחה.

דוד צור: לא לזה אני רוצה לחתור.

דוד צור: אני רוצה לשאול ואני שואל כאן את יושב ראש הפועל תל אביב האם חברות האבטחה, יש הצדקה לתקורה הזאת שבאה לידי ביטוי כך שמאבטח מקבל בסוף ביד 35-40 שקלים לשעה אבל אתם משלמים שבעים שקלים לשעה לחברה.

דוד צור: המשטרה מקבלת שמונים שקלים והשוטר לדעתי מקבל חמישים שקלים ואולי שישים שקלים.

דוד צור: התקורות כאילו יותר נבלעות.

דוד צור: אני לא בא בטענות למשטרה.

דוד צור: אני אומר שהטרייד הזה, יגידו אנשי המינהלת שתשימו שוטרים כי זה יותר כדאי.

<רותם קמר: צורי, שלא יבלבלו בעובדות.

<רותם קמר: יושבים כאן החבר'ה של ההתאחדות.

<רותם קמר: לפני שנה שלחתי אליהם מכתבים וכתבתי שאנחנו לקחנו על עצמנו בשנה שעברה להגביל את מספר הסדרנים.

<רותם קמר: הם ביקשו להוסיף סדרנים על חשבונם.

<רותם קמר: לגבי העלויות שלהם, אנחנו מבחינתנו ראינו שיש עלייה בשכר, לפי הטענות שלהם, של אותם מנהלי קבוצות, עת ישבנו בהתאחדות.

<רותם קמר: שאלנו מאיפה נובעת עליית השכר הזאת, אפילו מביאים מאבטחים מהצפון, והבנו שהיה איזה כשל שוק ואמרו שיש חוסר בסדרנים.

דוד צור: הכשרתם יותר.

<רותם קמר: לא רק שהכשרנו יותר אלא נתתי אישור להכניס מאבטחים כולל מרשות שדות התעופה, כולל מהנמלים, כולל מעוד מקומות כאשר כל אותם מאבטחים שהם ברמה מאוד מאוד גבוהה, גם הם יכולים להשתתף בסיפור הזה.

<רותם קמר: בקיצור, אנחנו אפשרנו לשוק.

<רותם קמר: כדי להתמודד עם התופעה הזאת של עליית מחירים - - -

דוד צור: איך מתמודדים עם זה?

דוד צור: מעלים את ההיצע?

<רותם קמר: קודם כל, העלינו את ההיצע.

<רותם קמר: פתחנו את זה לכולם.

דוד צור: איתן, זה משהו שאתה צריך לשמוע.

דוד צור: זה משהו הסתדרותי.

דוד צור: למה לא להיטיב?

דוד צור: זאת בדיוק הדוגמה לעובדי קבלן.

דוד צור: בסוף המאבטח לא נהנה מהכסף הזה שהאגודות מזרימות אליהן כי בסוף הדלתא הזאת של ארבעים שקלים בתקורה, נראית לי מופרכת.

איתן כבל: תביא את המאבטחים הכי טובים ואתה מגיע לשופט והוא מתייחס לזה כאילו - - -

דוד צור: אנחנו כבר היינו שם.

איתן כבל: אני יודע שהיית שם אבל זה חוזר כל הזמן לאותו מקום.

דוד צור: אני לא רוצה כרגע לחזור לזה.

דוד צור: אני כרגע רוצה להתמקד ולראות איך להקל על העומס של הקבוצות בעלויות האבטחה והשיטור.

שמעון אוחיון: אולי תשאיר את זה לישיבה אחרת.

דוד צור: לא, זה חשוב מאוד.

שמעון אוחיון: כרגע זה לא המרכיב המרכזי.

דוד צור: אני מודה לך על עצתך, אבל אני בכל זאת רוצה להתעקש על הנקודה הזאת.

<אמיתי לוי: מבחינתנו, כאלה שקובעים את התקן של אותו סדרן, של אותו מאבטח, פתחנו את זה רק כדי לאפשר להם חופש בחירה יותר גדול כדי באמת להתמודד עם העלויות האלה.

<קריאה: אבל זה לא מוריד את המחיר של עלות סדרן.

<קריאה: יש לך אמנם יותר סדרנים, אבל זה לא מוריד את העלות.

דוד צור: אני לא רוצה להתפזר.

דוד צור: אני רוצה להתמקד.

עיסאווי פריג': מה לגבי הקבוצות מהליגות הנמוכות?

דוד צור: הוא התייחס לזה.

עיסאווי פריג': הן לא מצליחות לעמוד בעלויות.

דוד צור: יוני, משפט אחרון.

<יונתן זייטק: אני רוצה להזכיר כי אני הייתי חלק מהתהליך הזה שהמטרה היא העיקרית הייתה קודם כל להוציא שוטרים מהמגרשים.

<יונתן זייטק: זאת הייתה המטרה.

<יונתן זייטק: יש כל מיני דברים כלכליים ואלה הן שאלות נכונות אבל בואו נדבר כרגע על העיקר.

<יונתן זייטק: החוק אמר בואו נראה איך מוציאים כרגע את השוטרים.

דוד צור: אלה נתונים של עלויות?

<יונתן זייטק: כן.

<יונתן זייטק: זה כסף.

<יונתן זייטק: של המשטרה.

דוד צור: רק שיטור.

<יונתן זייטק: אני רוצה להזכיר עוד משהו.

<יונתן זייטק: בסביבות 2011 עלות השוטר עלתה בשלושים אחוזים.

<יונתן זייטק: היה שינוי משמעותי ועשו הטבה לשוטרים.

דוד צור: מישהו בהתאחדות או מהמינהלת יכול להגיד כמה עולה האבטחה?

דוד צור: אתם יודעים להגיד את הדלתה הנוספת?

<קריאה: באותו יחס.

<אבי לוי: בליגות הנמוכות זה סביב השמונה מיליון שקלים לאבטחה.

<קריאה: רק הסדרנים.

יריב לוין: אם יש עכשיו פי שלושה סדרנים משוטרים, זאת אומרת שבהנחה שהסדרן עולה אפילו חצי, תראה לאיזה מקומות אתה מגיע.

יריב לוין: זה יותר גרוע מכפי שהיה.

<קריאה: כל עונה המחיר עולה.

<קריאה: אין על זה פיקוח.

דוד צור: זה הגיוני שהמחיר יעלה.

דוד צור: אם מיטיבים במאבטחים ומכניסים, זה כך, אבל בסוף מבחינת הטוטו, מבחינת העלויות שלו.

דוד צור: אתם מממנים בליגות הנמוכות.

דוד צור: אני רוצה שתשלים את נתוני אח"מ לגבי האכיפה.

דוד צור: כמה כתבי אישום.

<יונתן זייטק: אני רוצה לציין שהתיקים כאן לגבי העמדה לדין אלה תיקים לא חלוטים, בטח האחרונים כי זה תהליך.

<יונתן זייטק: אלה תיקים שבדרך כלל לא הולכים לכתב אישום מהיר ולכן זה יכול לקחת גם שנה ושנה וחצי עד שהתיקים מבשילים לכתב אישום.

<יונתן זייטק: לפעמים קורה מצב שהתיק הוא יחסית פשוט ואז פתאום הבן אדם עושה עבירה נוספת ואז מצמידים את התיק לעבירה הנוספת.

דוד צור: אין לך נתונים על תוצאות העמדה לדין?

<יונתן זייטק: עדיף שלא תראה אותם.

<יונתן זייטק: הבאנו אותם.

<אמיתי לוי: עוד נתון אחד חשוב של העונה הנוכחית.

דוד צור: בעודנו מדברים, מסתבר שיש קטטה גדולה מאוד שכרגע מתנהלת מחוץ לבית המשפט בין אוהדי מכבי לאוהדי הפועל בהארכת המעצר של העצורים.

דוד צור: מעגלי האלימות האלה, לא בהכרח מתנקזים רק למגרשים.

<אמיתי לוי: כדי להשלים את הנתונים האלה, עם המשחקים של העונה הנוכחית, יש לנו בסך הכול 49 הרחקות, 22 עצורים, 27 מעוכבים והרחקות על ידי בית המשפט הם 18 ועל ידי קצין משטרה הם 31.

<אמיתי לוי: זה בעצם מתחבר להמשך של הדיון שלך למה אנחנו רוצים את הסמכויות המינהליות של הקצינים שיוכלו להרחיק.

דוד צור: הטוטו, מבחינת סך כל ההקצאה לנושא האבטחה והשיטור, גדלתם?

דוד צור: קטנתם?

דוד צור: נשארתם?

<עומרי קולין: אני העוזר של יו"ר ומנכ"ל הטוטו שכרגע נמצאים בחוץ לארץ ולכן באתי אני כדי להציג את הנתונים.

דוד צור: כמו גם יושב ראש התאחדות הכדורגל.

דוד צור: אנא שוב הביתה.

<עומרי קולין: ב-2011 ההוצאות בגין שיטור וסדרנות היו סביב ה-4,7 מיליון שקלים.

<עומרי קולין: ב-2012 קפצנו ל-6,8 מיליון שקלים, ב-2013 – בעקבות הסדרנות שעלתה – הגענו לשיא של כמעט מעל עשרה מיליון שקלים.

דוד צור: זה לליגות הנמוכות בלבד?

<עומרי קולין: רק ליגות נמוכות.

<קריאה: כולל שוטרים.

<קריאה: זה שוטרים וסדרנים ביחד.

<עומרי קולין: ב-2014 הבנו שיש כאן בעייתיות ודירקטוריון הטוטו אישר רק 5.5 מיליון שקלים.

<קריאה: לכל הספורט ולא רק לכדורגל.

<קריאה: הטוטו מממן רק שבעים אחוזים מהאבטחה בליגה הנמוכה.

עיסאווי פריג': 5.5 מיליון שקלים לליגות נמוכות או לכל הליגות?

דוד צור: לכדוריד, לכדורסל וכולי.

<אורי שפר: לא.

<אורי שפר: מה שקרה בשנה הקודמת זה שההוצאות חרגו מכל פרופורציה כי מנהלי הקבוצות – מעדות שהובאה לידיעתנו – הזמינו סדרנים ומקורבים לעסוק בסדרנות.

דוד צור: כי זה על חשבון הברון.

<אורי שפר: על חשבון המדינה.

<אורי שפר: על חשבון הציבור.

<קריאה: הם לא הזמינו.

<קריאה: המשטרה קובעת.

<אורי שפר: ללא כל קשר לצרכים האמיתיים.

<אורי שפר: בעובדה, במשך השנים הקודמות, חמישה מיליון שקלים עשו את כל העבודה.

<קריאה: לא עשו.

<קריאה: למה אתה אומר שעשו?

עיסאווי פריג': הקבוצות מתלוננות על כך שהן לא עומדות בזה.

<אורי שפר: אנחנו גם סבורים שמקצת מהעלות חייבת לעלות לקבוצות כדי שיחשבו פעמיים איך לארגן את המשחק בצורה הכי יעילה.

עיסאווי פריג': הם לא קובעים.

עיסאווי פריג': זאת נקודה חשובה.

<אורי שפר: זה בשיתוף פעולה מלא עם קצין המשטרה במקום ועם חברות הסדרן.

<אורי שפר: אנחנו גם אמרנו שהנושא הזה ייבדק במהלך השנה.

<אורי שפר: זה פעם אחת.

<אורי שפר: פעם שנייה, אני מבקש להדגיש שחוק המועצה להסדר ההימורים שונה והמועצה פועלת היום ויכולה להקצות כספים למניעת אלימות בספורט.

<אורי שפר: רק בשנה האחרונה הושקעו שם על ידי המועצה יותר ממיליון שקלים שמוענקים לעמותות שעוסקות במניעת אלימות ובחינוך.

<אורי שפר: במקביל המועצה למניעת אלימות בספורט גם היא הכינה באמצעות משרד הספורט מבחן תמיכה לעמותות אוהדים שנמצאו ראויות ופעלו על פי הנהלים כגון בעלי ניהול תקין, שהקבוצות הן בעלות ניהול תקין, מרשם העמותות.

<אורי שפר: דרך אגב, למכבי ולהפועל יש עמותות שיש להן ניהול תקין.

<אורי שפר: אני חושב שזאת הכוונה גם להמשך, לבנות אותן בצורה סדורה, ראויה, חינוכית, תרבותית כדי שידעו להפעיל את האוהדים בצורה הנכונה.

<אורי שפר: בכל הפורעים העבריינים למיניהם, תטפל המשטרה מהר ובאכיפה מלאה של בתי המשפט.

דוד צור: תודה רבה.

דוד צור: חבר הכנסת יריב לוין, בבקשה.

יריב לוין: אני חושב שאי אפשר לנתק את האירועים במגרשי הכדורגל ממה שקורה בכלל בחברה הישראלית.

יריב לוין: לכן גם אי אפשר לנתק את המחדל של מערכת המשפט בתחומים אחרים והדבר הזה מקרין ומגיע גם לכאן.

יריב לוין: כאשר אפשר לזרוק אבנים על הרכבת הקלה בירושלים ולא קורה כלום, כאשר אפשר להסתנן למדינה וכל מה שיש לבית המשפט להגיד זה שצריך לדאוג שאותו מסתנן יוכל לקיים את תחביביו ולהקים משפחה, אין גם פלא שכאשר מגיעים לכדורגל, גם שם העונשים מגוחכים ואין אכיפה.

יריב לוין: אני חושב שאנחנו צריכים שינוי יסודי במערכת המשפט שנוגע לא רק לספורט.

יריב לוין: הדבר הזה, לשאלה מה אנחנו צריכים לעשות בנושא החקיקה, כן, רובץ בהחלט לפתחנו.

יריב לוין: אני חושב שאי אפשר לשבת כאן ולומר שהכול בסדר.

יריב לוין: רבותיי, תראו את המספרים.

יריב לוין: 392 סדרנים ו-216 שוטרים ואני רוצה להזכיר לכם שזה לא סנטיאגו ברנבר אלא זה אצטדיון עם בקושי 13 אלף אנשים.

יריב לוין: יש כאן יחס של אחד לעשרים.

יריב לוין: איפה נשמע דבר כזה?

יריב לוין: אחד לעשרים.

יריב לוין: בכל משחק שאתה רואה באירופה, יש טבעת מסביב למגרש על כל החלק ויושבים אנשים על כיסא, אחד ליד השני וצופים אל פני היציע.

יריב לוין: במספרים כאלה יש קושי לעשות את זה?

יריב לוין: הרי אנחנו יודעים מה קורה.

יריב לוין: יש בקושי שניים שיושבים מול כל יציע וגם הם יותר מטיילים מאשר יושבים על הכיסא.

יריב לוין: אז מה הפלא שבן אדם מצליח להיכנס?

יריב לוין: ועד שמישהו בכלל ראה שהוא נכנס, יכול היה לקרות אסון נורא ואחרי שזה קורה, עוד מצליחים לפרוץ למגרש ולא נניח משער אחד שזה אולי לא צפוי אלא דווקא מהמקום הכי צפוי שזה יכול היה להגיע ממנו, ושוב, לא אדם אחד ולא שניים.

יריב לוין: אני אומר יותר מזה.

יריב לוין: אולי המאבטח שנפגע שם במגרש הוא לא מפורסם כמו ערן זהבי אבל צריך היה לראות.

יריב לוין: רץ שם מישהו, פגע בו ויכול היה כמעט להרוג אותו.

<קריאה: הוא איבד את ההכרה ופונה לבית החולים.

יריב לוין: יכול היה להרוג אותו.

יריב לוין: אני שומע כל הזמן על האוהד.

יריב לוין: אגב, הוא לא אוהד.

יריב לוין: אלה חוליגנים.

יריב לוין: אלה לא אוהדים.

יריב לוין: אני חושב שגם כאן צריך להשתמש במינוח הנכון.

יריב לוין: אני חושב שהיינו צריכים לקבל כאן

יריב לוין: דיווח גם לגבי מה נעשה עם אותו אדם, עם אותו חוליגן שפגע במאבטח הזה.

<אמיתי לוי: הוא עצור.

יריב לוין: נכון שאולי זה פחות מעניין תקשורתית.

יריב לוין: אני אומר לכם בצורה הברורה ביותר שהשיטה הנוכחית פשטה את הרגל.

יריב לוין: אם עם 600 אנשים ככוח אבטחה על 13 אלף צופים עם עלויות מטורפות כאלה שגורמות לזה שהקבוצות קורסות ומתמוטטות, זאת התוצאה הסופית - אנחנו נמצאים בבעיה מאוד גדולה.

יריב לוין: עכשיו אני רוצה לכם עוד דבר.

יריב לוין: משחקי כדורגל, זה לא מפעל פרטי של הקבוצות שמקיימות אותם.

יריב לוין: אני כבר בקדנציה הקודמת הגשתי הצעת חוק שבאה לקבוע את האחריות של המשטרה להציב שמירה ולהציב שוטרים ולדאוג לסדר במקום ציבורי כמו שצריך להיות בכל מקום.

יריב לוין: הדרך של הפלת הדבר הזה על הספורט, עם כל הנזק האדיר שהוא גורם לו, אני חושב שהיא בוודאי לא במקומה.

יריב לוין: אני חושב שאתם צריכים לעשות בדק בית יסודי בכל שיטת העבודה.

יריב לוין: אני חושב שהמשטרה צריכה להתחיל להתייחס לדבר הזה כמשימה שלה שהיא בתוך סד"כ המשימות הרגיל שלה ולא כאיזה משהו שמקצים אנשים תמורת תשלום למשחקים.

יריב לוין: אני אומר שוב שאין ספק בדבר אחד, שזה שנוסיף שוטרים ונוסיף סדרנים, לא יפתור כלום.

יריב לוין: אם עם 600 אנשים לא הצליחו לעשות את זה, גם 800 כנראה לא היו מועילים.

יריב לוין: אני גם מציע מאוד להיזהר מלהכניס חזרה את כל המשטרה למגרש.

יריב לוין: לא במקרה הוציאו את המשטרה החוצה ועשו נכון עת עשו את זה, אבל כנראה צריך לשנות את כל העבודה בעניין הזה ולהגיע לתוצאות אחרות.

יריב לוין: סוגיה שלישית שבעיני היא חשובה מאוד היא הנושא החינוכי.

יריב לוין: רבותיי, הדבר הזה רובץ לפתחה של ההתאחדות והמינהלת.

יריב לוין: יש כאן שחקן כדורגל שעושה פרובוקציות מתמשכות לאורך תקופה ארוכה בצורה שאין לה אח ורע באף מקום.

יריב לוין: זה הרי לא סוד ששחקן, כאשר הוא מבקיע נגד קבוצה ששיחק בה בעבר, מקובל בכל העולם שהוא אפילו לא חוגג.

יריב לוין: אם הוא רוצה לחגוג, שיחגוג, אבל לעשות פעולות של התגרות – וזאת לא סלטה של חגיגת ניצחון – ולשדר לקהל שמגרש הכדורגל הוא שדה קרב של מלחמה שיורים בו, זה מה שמבינים הילדים והנוער שיושבים ורואים את הדברים האלה ואף אחד לא אומר כלום, לא הנהלת הקבוצה שלו, לא ההתאחדות, השופט בקושי מוציא איזה כרטיס צהוב, האיש ממשיך לשחק בנבחרת כאילו שום דבר לא קרה.

יריב לוין: אני אומר לכם רבותיי שאם לא תטפלו בזה, אם לא תיקחו את זה כדוגמה איך צריך להתנהג ואיך צריך לבוא באומץ - גם מול שחקן שעל הכישורים שלו אין עוררין – ולהעניש אותו בצורה הכי חמורה שיכולה להיות, אני חושב שיהיה כאן פתח להמשך ההידרדרות והדבר הזה לחלוטין רובץ לפתחכם.

יריב לוין: אני אומר עוד דבר.

יריב לוין: כשאתה מגיע למגרש הכדורגל, אתה נכנס למקום שמשדר לך שהגעת למשהו שדומה להרבה דברים אבל לא לאירוע תרבות.

יריב לוין: אמרתי לך כבר כמה פעמים בעבר.

יריב לוין: השיטה הזאת שאתה בא ופורסים את הידיים ובודקים אותך וממששים אותך, מישהו היה מעלה בדעתו לעשות דברים כאלה בכניסה לאיזשהו אירוע אחר?

יריב לוין: הגיע הזמן לתת לקהל תחושה שמכבדים אותו.

יריב לוין: דיברו כאן, ובצדק, על הסוגיה של עמותות האוהדים.

יריב לוין: גם בעניין הזה היו פניות שלי אל השרה כמה וכמה פעמים, לתת לה להקל את הקריטריונים, לאפשר לעמותות האלה לקבל את המימון.

יריב לוין: אני חושב שהן צריכות גם להיות מיוצגות בתוך ההתאחדות.

יריב לוין: אני חושב שזה בדיוק חלק מתהליך שלם בו אתה מצליח לייצר אווירה אחרת.

יריב לוין: השורה התחתונה.

יריב לוין: אני חושב שאתם עומדים גם למבחן גדול מאוד מבחינת הסוגיה של ההתייחסות לקבוצות.

יריב לוין: רבותיי, הפתרון הקל הזה של לתת משחקי רדיוס, זה בעצם להגיד לאנשים שלא יבואו לכדורגל ושלא יקנו כרטיסים כי מספיק שאיזה חוליגן אחד יפרוץ למגרש, אז לקחו מכם מאות שקלים ואתם לא יכולים לראות את המשחק, הפתרון הזה להכריע את האליפות בצורה בלתי ספורטיבית – למרות שאני בטח לא מאלה שמעוניינים שמכבי תל אביב דווקא תזכה באליפות – על ידי זה שמורידים נקודות ועושים כל מיני תהליכים כאלה, הוא לא פתרון.

יריב לוין: כאשר קבוצה באה ושמה 600 אנשי אבטחה לפי כל הדרישה, מפסידה כסף על המשחק, נדמה לי שהבעיה היא לא אצלה, היא לא אצל 99,9 אחוזים מהקהל שמתנהג בצורה מסודרת וזאת בטח גם לא הדרך בה נביא אנשים נוספים למגרשים.

יריב לוין: הדבר האחרון.

יריב לוין: אני באמת פונה כאן למשטרה.

יריב לוין: רבותיי, תעשו רשימה - ותשבו עם עמותות האוהדים ועם ההנהלות – של כל אותם חוליגנים שאתם יודעים לזהות אותם, שעלולים לעשות את הדבר הזה בפעם הבאה.

יריב לוין: לכו עכשיו עם הדבר הזה לבתי משפט, תוציאו את הצווים שצריך, ואם צריך גם באמצעים המינהליים, ובואו נשדר שיש כאן באמת איזושהי מערכה רוחבית ולא איזה מרדף אחרי חוליגן אחד שמאה אחוז יעשו אתו משהו, אולי יעצרו אותו לכמה ימים.

דוד צור: תודה.

דוד צור: מסעוד גנאים.

דוד צור: אני מבקש לקצר כי אנחנו חייבים לסיים את הדיון.

מסעוד גנאים: שלום לכולם.

מסעוד גנאים: אני חושב שמה שקרה אתמול הוא חמור מאוד ומסוכן מאוד אבל הוא משקף חברה אלימה, רוויה בבריונות וגם בגזענות, חבר הכנסת יריב לוין.

מסעוד גנאים: אי אפשר להשוות בין ההוקרה שנעשתה בדוחא לקריאות מוות לערבים, לקריאות נגד ערבים ששמענו כל יום.

מסעוד גנאים: עם כל הכבוד, ועדת המשמעת קנסה את בני סחנין ב-15 אלף שקלים.

מסעוד גנאים: הסכנה היא משום שהשחקנים האלה במגרשי הכדורגל מהווים מודל חיקוי לנוער שלנו.

מסעוד גנאים: לכן המסר משם, במקום להיות מסר סובלני, מסר חינוכי, בא מסר של אלימות, של גזענות, של בריונות וכאן הסכנה.

מסעוד גנאים: אני חושב, מאחר שאני איש חינוך בעברי כמורה, שהפתרון הוא בחינוך, דוגמה טובה ובהרתעה.

מסעוד גנאים: יש סרט קולנוע שהריצו גם בטלוויזיה בשם גלדיאטור והוא על רומא העתיקה.

מסעוד גנאים: שם ראש הסנט אומר לחברי הסנט שמה שמשפיע על אזרחי רומא אלה לא הקירות הקרים של הסנט אלא אלה החולות הלוהטים של הקולוסיאום, שם נערכו משחקי ההיאבקות.

מסעוד גנאים: לכן מה שקורה במגרשי הכדורגל משפיע מאוד על הנוער שלנו, על הילדים שלנו.

מסעוד גנאים: מאחר והדבר כך, צריך הרתעה.

מסעוד גנאים: האוהד שנכנס, היה יכול אתמול להתרחש רצח, הוא היה יכול לעשות מה שהוא רוצה ולכן צריכה להיות הרתעה אבל אמרתי שהעניין מחייב חינוך ודוגמה טובה.

דוד צור: תודה.

דוד צור: חבר הכנסת שמעון אוחיון ואחריו חבר הכנסת דב חנין.

דוד צור: רבותיי, בעודנו מדברים, יש אירוע קשה מאוד בבית המשפט.

דוד צור: ניסיון לרצח, פצוע קשה מדקירה.

דוד צור: המשטרה מתמודדת עם האירוע הזה.

שמעון אוחיון: התאפקנו, ישבנו זמן רב ושמענו את הדיון.

שמעון אוחיון: אדוני היושב ראש, הניסיון לחפש את האשם במוקד אחד בלבד, אולי באמת זה מקור הטעות כאן.

שמעון אוחיון: לנסות להגיד המשטרה או להגיד ההתאחדות או להגיד מערכת המשפט, כל אחד כאן צריך לתת את חלקו.

שמעון אוחיון: אני חושב שיש כאן שלושה דברים – אכיפה, מניעה וחינוך.

שמעון אוחיון: לגבי האכיפה, גברתי השופטת, אנחנו שמענו כאן תלונות לגבי מערכת המשפט ולכן גם יזמתי והגשתי הצעת חוק שקובעת מינימום של שנה אחת.

שמעון אוחיון: לא יתכן שאנשים כאלה שעברו על החוק בעניין הזה, יובאו לבית המשפט ויצאו עם משהו שמקביל לחודשיים מאסר.

שמעון אוחיון: כחבר ועדת המשנה, אני רוצה שכל אחד יעשה את חלקו בעניין הזה.

שמעון אוחיון: יהיה ער, ואם צריך לשנות את החקיקה ולדאוג לאכיפה, כל אחד יעשה את חלקו.

שמעון אוחיון: אז אני גם אוכל לשבת ולומר שאני תובע גם מאחרים.

שמעון אוחיון: אני פונה כאן להתאחדות.

שמעון אוחיון: הדברים הם ברורים.

שמעון אוחיון: כל בר דעת רואה שכאשר יש משחק דרבי או כאשר יש שחקן שעבר מקבוצה אחת ליריבה, זה בוודאי צפוי.

שמעון אוחיון: מחכים למשטרה שהיא תיכנס?

שמעון אוחיון: מראש אנחנו מבקשים וצופים שההתאחדות תאתר מקרים כאלה, שתמנה בודק, תמנה ועדה, תראה מה הם המוקדים שיכולים באמת לגרום לתבערה.

שמעון אוחיון: כאשר רואים במשחק דרבי שחקן שהוא נערץ, שחקן כמו ערן זהבי והצעירים שלנו צופים בו והוא המודל לחיקוי והמודל לחינוך, זאת באמת בעיה.

שמעון אוחיון: לכן אני פונה אליך אדוני היושב ראש כדי שאנחנו כאן כוועדה נוכל לעקוב ולראות שיש כאן ראייה רב-מערכתית ויש כאן שילוב של כל גוף כאשר כל אחד לוקח את האחריות.

שמעון אוחיון: אני פונה להתאחדות כן להקים צוות - נדמה לי שעיסאווי פריג' הזכיר את זה ואני רוצה לחזק את הנקודה הזאת - לאתר מלכתחילה מוקדים כאלה, אירועים כאלה ולמנוע אותם מההתחלה ולא לחכות שהשוטר או הסדרן יעשה זאת.

שמעון אוחיון: מראש להיערך לכך ולמנוע זאת.

שמעון אוחיון: הרגשתי טוב בישיבות קודמות כאשר עסקנו הרבה בחינוך וכאשר הקדשנו חלק גדול לסוגיה של ערכים בספורט שנתמך על ידי הטוטו ועל ידי מינהל הספורט.

שמעון אוחיון: גם כאן צריך לתת את הדעת ולעבוד על שלושת הדברים – אכיפה, מניעה וחינוך.

שמעון אוחיון: שלושת הדברים האלה יביאו לנו את הפתרון.

דוד צור: תודה רבה.

דוד צור: חבר הכנסת דב חנין.

דב חנין: תודה אדוני היושב ראש.

דב חנין: אני אהיה קצר.

דב חנין: נאמרו כאן דברים שאני מסכים אתם ולכן לא אחזור עליהם אלא אשים שלושה דגשים בסיפור הזה.

דב חנין: האחד.

דב חנין: האלימות במגרשי הספורט, כמו שאנחנו רואים הבוקר, היא לא רק במגרשי הספורט והיא חלק מבעיית האלימות בחברה שלנו ואתה צריך להתמודד.

דב חנין: זאת שאלה של חינוך, זאת שאלה של נורמות, זאת שאלה של התמודדות רב מערכתית.

דב חנין: אני מסכים לכל הדברים שנאמרו כאן בהקשר הזה.

דב חנין: אנחנו מדברים כאן על התמודדות רוחב.

דב חנין: מי שמתנהג באלימות, צריך להיתקל בתגובה קשה.

דב חנין: לעניין הזה יש חוקים והחוקים לדעתי הם טובים והם מספיקים.

דב חנין: אנחנו לא צריכים כל פעם להמציא מחדש את הגלגל.

דב חנין: יש חוקים שהם אפילו חוקים מחרימים, מחריפים, חריפים וקשים וקיצוניים.

דב חנין: הנקודה השלישית שמאוד צריך לשים לב אליה ואני עוקב אחרי הדיון של הבוקר ואתמול בלילה בדאגה גדולה, לא רק אפרופו הדברים הקשים שקרו במגרש וסביבו אלא גם מה שקורה אחר כך.

דב חנין: אוהדי הכדורגל אינם האויב.

דב חנין: הם גם לא החשודים.

דב חנין: דיבר כאן חבר הכנסת לוין על החוויה של ההגעה למגרש הכדורגל, באמת זאת חוויה של חשוד שצריך להיות מטופל כחשוד.

דב חנין: זאת לא הדרך.

דב חנין: רוב רובם של אוהדי הכדורגל – אגב, בכל הקבוצות – הם אנשים שרוצים ספורט, הם אוהבים את הקבוצה שלהם, הם מאוד מתרגשים, הכול בסדר והכול יפה.

דב חנין: אנחנו מדברים על אנשים בודדים שבהם צריך לטפל ואסור בשום פנים ואופן לשפוך את התינוק עם המים.

דב חנין: אני חושב שהדגש צריך להיות שמי שחושב שהפתרון לסיפור הזה זה עוד כוח, עוד חקיקה, עוד מעצרים, עוד שוטרים בכל מקום, עוד חיפושים והפשטות של אוהדי כדורגל – לא, זה לא הכיוון הזה.

דב חנין: הכיוון צריך להיות קודם כל כיוון של דיאלוג, דיאלוג עם הקבוצות, דיאלוג עם האוהדים.

דב חנין: ארגוני אוהדים זה דבר נפלא.

דב חנין: בואו ניתן להם מעמד, בואו ניתן להם כבוד, בואו נשמע אותם, בואו נקשיב להם.

דב חנין: לפעמים הם כועסים, לפעמים בצדק, לפעמים לא בצדק, אבל בואו ננהל אתם דיאלוג.

דב חנין: מתנהל דיאלוג רציני עם ארגוני האוהדים?

דב חנין: לדעתי לא וזה חבל.

דב חנין: אני תומך ושותף ליוזמות עליהן דיבר חבר הכנסת לוין לתת לארגוני האוהדים מעמד, כבוד ומשקל כי יש עם מי לדבר במגרשי הספורט.

דב חנין: אני אומר לכם שיש עם מי לדבר.

דב חנין: את אלה שבאו כדי לעשות מהומות וכדי לעשות פרעות במגרשי הספורט, אותם אפשר לבודד בעזרת הרוב הגדול.

דב חנין: תודה רבה.

דוד צור: תודה.

עיסאווי פריג': שאלה.

עיסאווי פריג': ב-10 בנובמבר יש דרבי כדורסל.

דוד צור: זה בדיוק מה שאני רוצה לשאול את עדלי.

דוד צור: עדלי, מה עם הדרבי שהולך להיות בשבוע הבא, נוכח האירועים שקורים עכשיו בבית המשפט, הדקירה והאירועים הקשים האלה?

<עדלי מרכוס: יש לנו היום ישיבה במשטרה וכך גם מחר.

<עדלי מרכוס: נקבעו שתי ישיבות.

<עדלי מרכוס: אנחנו גם מתכננים לעשות משהו עם התקשורת כדי להרגיע את האווירה, עם השחקנים ועם המאמנים אבל כרגע אנחנו נעשה איזה מהלך בתחילת שבוע הבא שיצא גם לתקשורת במטרה שיקראו להרגיע את הרוחות.

<עדלי מרכוס: מצד אחד אתה אומר בוא נעשה משהו קיצוני ומצד שני אתה אומר בוא ניתן לספורט להמשיך כי אנחנו בסך הכול רוצים לחזור גם לשגרה ולהראות שאפשר גם לקיים ספורט.

<עדלי מרכוס: עם כל המאמצים של המשטרה צריך לעשות הכול כדי שיעבור בשקט אבל מצד שני גם צריך לנסות לחזור לשגרה.

<עדלי מרכוס: שאלו למה לא לתת לאוהדים להגיע למשחק כזה או אחר בקבוצות מסוימות ואני חושב שזה לא פתרון.

<עדלי מרכוס: אנחנו מדינת ספורט וזה בך הכול ספורט.

<עדלי מרכוס: אחרי כל מה שנאמר כאן, אולי אלה המהלכים בהם צריכים להתמקד ולא להגביל אוהדים להגיע למשחקים.

דוד צור: דני, אני חייב לשאול אותך כי בכל זאת זה הנושא והאג'נדה לגבי הקמת היחידה המיוחדת.

דוד צור: תאמר לנו בדקה היכן זה עומד.

דוד צור: בפעם הקודמת הציגו לי עבודה עם סכומי עתק.

דוד צור: תאמר לנו היכן זה עומד כרגע.

דוד צור: דני קריבו, ראש אט"ב, המשרד לביטחון פנים.

<דני קריבו: קודם כל, התייחסות לדיון שהיה בשעתיים האחרונות.

<דני קריבו: האירוע של אתמול נלמד כמו שאמר אמיתי ומן הסתם המשטרה תפיק לקחים ותציף לקחים, שינויים ושיפורים שנדרשים.

<דני קריבו: אבל צריכים לתת למערכות ללמוד את מה שהיה בדיוק.

<דני קריבו: לעניין הסדרנים, השוטרים וכל מה שנאמר בהיבטים הכספיים.

<דני קריבו: לאורך שנים המגמה של מי שיושב סביב השולחן או קודמיהם בתפקידים למיניהם הייתה להוציא את השוטרים מהמגרשים ולהכניס סדרנים אזרחים ומאבטחים.

<דני קריבו: זה בעצם מה שנעשה וכמו שנאמר גם על ידי חברי הכנסת אי אפשר עכשיו להפוך את הכול ובגלל אירוע אחד לעשות פריש-מיש מחדש.

דוד צור: אני מבקש לא לפתוח את הדיון מחדש וגם לא לסכם את הדיון שהיה עד עכשיו.

דוד צור: אני שאלתי שאלה נקודתית אלא אם כן אתה רוצה לתת למשטרת ישראל לדבר.

<דני קריבו: לעניין ההקמה של היחידה המיוחדת, נעשית עבודה במשטרת ישראל.

<דני קריבו: העבודה הזאת טרם הסתיימה.

דוד צור: למה?

דוד צור: עבודת המטה הזאת התחילה ב-2012.

דוד צור: איך יכול להיות?

דוד צור: האם אג"ת משטרת ישראל הציג את העבודה הזאת לאט"ב ?

<דני קריבו: לא.

דוד צור: אג"ת משטרת ישראל, איפה אתם עומדים בעבודת המטה?

דוד צור: האם הצגתם דפ"ה מוקטנת ממה שהצגתם בפנינו בפעם הקודמת?

<בועז קמיניץ: אני ממחלקת התכנון באגף התכנון במשטרה.

<בועז קמיניץ: בהמשך לדיון הקודם שהיה על העבודה הגדולה שהוגשה ליחידה המורחבת יותר, חזרנו עם העבודה וכרגע אנחנו מנסים לבחון בעבודת מטה שממשיכה יחד עם גורמי המקצוע של אגף החקירות ואגף המבצעים, לראות איך כן מקטינים את היחידה ומביאים אותה לממדים יותר קטנים כאשר השיקול המרכזי כרגע בעבודה ובבחינה הוא באמת לראות היכן שמים את משקל הכוח מבחינת הצד המבצעי או הצד החקירתי.

<בועז קמיניץ: זאת עבודה שכרגע מתנהלת יחד עם אגף החקירות ואגף המבצעים.

<בועז קמיניץ: ברגע שתסתיים העבודה, יופקו המסקנות.

<קריאה: לקראת 2025.

עיסאווי פריג': אתם מקיימים את העבודה הזאת מ-2012.

<בועז קמיניץ: אנחנו בשלבים די מתקדמים.

עיסאווי פריג': אבל התחלתם ב-2012.

דוד צור: בדרך כלל אני קוטע קריאות ביניים ומגונן עליכם בגופי, אבל גם לי נגמרו המלים.

דוד צור: שמע, זה לא יתכן שעבודת המטה הזאת – אני כבר לא בארגון אבל אני אומר לכם – להקמת יחידה מיוחדת מתקציב אקסוגני שהטוטו בנדיבותו ומפעל הפיס בנדיבותו באים ואומרים שייתנו לכם כסף, בואו תקימו כוח שיטפל בסוגיות האלה, אבל דבר לא קורה.

דוד צור: אתם רואים מה קורה.

דוד צור: האירועים הולכים ונעשים יותר ויותר חמורים ובסופו של דבר לא קורה דבר.

דוד צור: אין לי מילה יותר עדינה מלומר שאתם ממסמסים או ממזמזים את ההתנהלות או כי אתם לא רוצים או כי אתם לא יכולים.

דוד צור: תגידו מה קורה.

דוד צור: זה נורא פשוט.

דוד צור: אני נותן לך 24 שעות, אתה יודע להציג לי עבודת מטה?

<יורם באומן: יש לי רעיון.

<יורם באומן: אולי מג"ב יקים את זה.

דוד צור: מג"ב הוא בתוך משטרת ישראל.

דוד צור: אתה יודע בסוף להגיד אם זה אפשרי או לא אפשרי.

דוד צור: אם יש בעיה משפטית, תגידו.

דוד צור: תגידו מה המכשול.

דוד צור: כסף?

דוד צור: בעיה משפטית?

דוד צור: נעשה הכול כדי לפתור את זה.

דוד צור: לשם זה אנחנו כאן.

דוד צור: אנחנו מנסים לסייע אבל אני לא מקבל תשובות ברורות מכם.

<בועז קמיניץ: חבר הכנסת צור, אנחנו רשמנו לפנינו את הדברים ואנחנו כמובן נפעל בהתאם.

דוד צור: תודה.

דוד צור: אני רוצה לסכם את הדיון הטעון הזה שהיה כאן במשך שעתיים.

דוד צור: קודם כל, אני מודה לכל מי שהחזיק מעמד.

דוד צור: זה לא דבר של מה בכך.

דוד צור: מספר חברי הכנסת שנכנסה ויצאה, היא לא דבר שבשגרה.

דוד צור: אני מודה לכל מי שהשתתף ותרם לדיון הזה וגם למי שלא תרם לדיון הזה.

עיסאווי פריג': יתרום בעתיד.

דוד צור: כן.

דוד צור: אני חייב להגיד שקודם כל כולנו מזועזעים מהאירוע של אתמול.

דוד צור: זה אירוע קיצוני ולכן דנו בו לא מעט והוא גם הסיט אותנו ממצע הדיון אותו קבענו לעצמנו, אם כי לדעתי כיסינו לפחות שבעים-שמונים אחוזים מהנושאים בהם רצינו לדון והם קשורים באירוע שהיה אתמול.

דוד צור: לצערי האירוע הוא אירוע שלא הסתיים אלא הוא אירוע מתגלגל.

דוד צור: אנחנו רואים את מה שקורה היום בבית המשפט וזה חמור פי כמה מהאירועים שאירעו אתמול והוא משליך על הדברים שאנחנו אומרים.

דוד צור: זה רק מוכיח שאלימות היא אלימות אם היא בתוך המגרש או אם היא מחוץ למגרש.

דוד צור: לכן הדברים הם כל כך קשים וטעונים.

דוד צור: דיברו כאן לא מעט מחברי הכנסת, גם דב חנין, גם שמעון אוחיון, על התחום של המניעה.

דוד צור: קודם כל, אנחנו דנים בוועדה הזאת הרבה מאוד בתחום הזה של אותם פרויקטים, הטוטו, מינהל הספורט והשופטת בקנשטיין, כולם בעצם תורמים ומנסים לקדם את כל מה שקשור לנושא החינוך, לנושא המניעה, לפרויקטים הוולנטריים, קרן אברהם שלא דיברנו עליה ועוד הרבה מאוד גופים שמנסים כמו מצילה ואחרים.

דוד צור: אנחנו כאן היום לא מדברים על זה אלא מדברים על דברים מאוד ממוקדים, על אכיפה או היעדר אכיפה, על היעדר ענישה ועל דברים שאמורים לייצר הרתעה כי הגרעין הקשה משתלט לנו על הרוב שבא לראות במגרש כדורגל ספורט.

<קריאה: והתמחות של שופטים בתחום הספורט.

דוד צור: אני אגע בזה.

דוד צור: לכן אני אומר שכל הנושא שדיברנו כאן, דיברנו בעיקר על נושא האכיפה ולא בכדי כי אנחנו אחרי אירוע מאוד משמעותי וטראומתי.

דוד צור: הנתונים באופן פרדוכסלי הם נתונים שמצביעים על התמתנות וירידה ביציעים.

דוד צור: לתשומת לב המינהלת, ההתאחדות, ההתאחדויות למיניהן, דווקא ההצבעה הזאת על מעורבות או אי עשייה מצד בעלי תפקידים צריכה להטריד אותנו.

דוד צור: נאמר כאן, ואני לא נכנס כרגע האם הוא פרובוקטור או לא כי זה בטח לא מהווה הצדקה לשום אקט של אלימות.

דוד צור: אם מישהו מייצר פרובוקציות – אני לא חושב כמו חבר הכנסת אוחיון שזה תפקיד ההתאחדות לאתר ולמנוע את הדברים האלה מראש, ואני לא מדבר על מישהו שעושה עבירות משמעתיות, אני מתייחס במניעת האלימות בעיקר לאחריות המשטרה.

דוד צור: מכאן אני רוצה לעבור לנושא הבא של חוק הספורט.

דוד צור: חוק הספורט הוא חוק טוב.

דוד צור: הוא חוק שבא לשים אותנו בשורה אחת עם מדינות מערביות אחרות בעולם שמנהלות אירועים.

<קריאה: אתה מתכוון לחוק איסור אלימות בספורט.

דוד צור: כן.

דוד צור: אני אומר בקיצור כי אין לנו זמן.

דוד צור: אני אומר בפעם העשירית וזה חשוב ביותר ואני אומר לכם את זה, אמיתי, כדי שתפנימו את זה, שהחוק לא משחרר את אחריות המשטרה לניהול הסדר הציבורי והאחריות הייתה ונשארה כל הזמן בחצר של המשטרה.

דוד צור: בהינתן שמפקד המשטרה מעריך שהוא יכול וצריך להעביר את הניהול למנהל האירוע, הוא עושה את זה בתחילת השבוע ומחליט שמנהל האירוע הוא מנהל את האירוע וזה כמעט הפך להיות בשגרה וזה נכון לעשות את זה וכך צריך לנהוג.

דוד צור: לגבי המינונים.

דוד צור: אני הייתי מציע משהו אחר שהוא המלצה שלי כיושב ראש הוועדה וגם המלצתי אותה בעבר.

דוד צור: אין לי כאן נציגות של האוצר אבל אני מבקש גם מהטוטו וגם מינהל הספורט ואני גם אדבר עם האוצר בעניין הזה.

<קריאה: אנחנו מדברים עם האוצר בעניין הזה.

דוד צור: אני המלצתי כבר בעבר שגרוסו מודו אם מסתכלים על הנתונים, זה עשרים מיליון שקלים.

דוד צור: אם אני עושה את זה גס, זה הסכום.

דוד צור: אלה המאבטחים פלוס.

דוד צור: ממוצע שנתי.

דוד צור: שילכו אחורה שלוש שנים, יבדקו מה עלויות השיטור והאבטחה במגרשים, הכסף הזה שיעבור – כמו שהיה בשנות ה-2000 או ה-90 – יעבור באופן מלא למי שאמור להיות זה שמעריך, זה שנותן וזה שגם בסופו של דבר עושה.

<דני קריבו: למשטרה.

דוד צור: דני, הכסף הזה יעבור בבסיס התקציב לכם.

דוד צור: בסופו של דבר המשטרה תדע לעשות את ניהול המשאבים.

עיסאווי פריג': זה לא מוצא חן בעיניהם.

דוד צור: הבנתי.

דוד צור: אני יודע מה אני אומר.

דוד צור: בסוף בבסיס התקציב יהיה למשטרת ישראל עוד עשרים מיליון שקלים ואתם היא צריכה להתחיל את העונה ולסיים את העונה, כמו שיש לה בהרבה מאוד דברים אחרים.

דוד צור: זה יפטור אתכם מכל הבוכלטריה של ניהול המשא ומתן, של להיראות ככאלה שמנסים להגדיל כי רוצים להיטיב עם השוטרים בשכר וכן הלאה.

דוד צור: אני יודע שזאת לא המציאות אבל זה ייתן לפחות שקט לכולם בכך שהעסק מתנהל על ידי גורם אחד שגם הוא זה שקובע את רמת השיטור ואת מספר המאבטחים וגם זה שבסוף אמור לשאת בנטל.

דוד צור: יישאר כסף?

דוד צור: זה כסף שלכם ותשתמשו בו.

<קריאה: אנחנו בעד.

<יורם באומן: הלוואי.

דוד צור: יהיה חסר?

דוד צור: תצטרכו להשלים מתקציבכם.

דוד צור: אז בסופו של דבר הדבר הזה יכול להתקדם.

<יורם באומן: יש לנו מחקר מה עושים באירופה ואנחנו נשמח להעביר לך אותו.

דוד צור: אני הולך לדבר על זה עם השר לביטחון פנים ועם המפכ"ל.

דוד צור: אני חושב שזה דבר שבסופו של דבר יעשה סדר אצל כולם.

<יורם באומן: כך עושים באירופה.

דוד צור: אגב, הייתי סגן ראש אג"ם ואני אומר לך שזה ניהול יותר נכון.

דוד צור: האינסטנציה בסוף של הערעור מקבלת תוקף כי במחוזות – ואני לא אומר שידם קלה על ההדק – בסוף ניהול המשאבים האלה, זה דבר חיוני מאוד גם לגבי השקיפות.

דוד צור: לעניין ההשתלמות של מנהלי האירועים.

דוד צור: אחרי אירוע כזה, זה זמן חירום עכשיו.

דוד צור: צריך לעשות כאן מהר בטווח של השבועיים-שלושה הקרובים השתלמות של מנהלי אירועים, מאבטחים, סדרנים, בעיקר בכל מה שקשור לכך שפנים אל מול קהל ולא אל המגרש.

דוד צור: אלה דברים אלמנטריים.

דוד צור: תגובה מהירה.

דוד צור: האירוע של אתמול הוא אירוע שברמה הטקטית התנהל לא טוב.

דוד צור: ברמת המאבטחים אני מדבר וגם ברמת השוטרים אחר כך.

דוד צור: הציפייה היא שאירועים כאלה ייגדעו בתחילתם, בעיקר אני מדבר על האירוע הראשון אבל גם האירוע השני בו הייתה כניסה.

דוד צור: חוסר התגובה המקצועי בסופו של דבר משאיר אותנו עם תחושה מאוד קשה של קבוצות שמשקיעות 400 אלף שקלים בשיטור ואבטחה אבל לא מקבלות את הסחורה.

דוד צור: לגבי סמכויות מינהליות.

דוד צור: חקיקה.

דוד צור: אורי, זה חונה אצלכם.

דוד צור: אמרה כאן מה שאמרה שרת המשפטים, שהיא תיתן לכך גיבוי.

דוד צור: מאוד חשוב שנגדיל את הסמכויות המינהליות לאכיפה, סמכויות שנתונות בידי קצין המשטרה בשטח וגם בידי מנהלי האירועים, בכך שאנחנו נוכל להבטיח ענישה מידית, הרחקה מידית מהמגרשים ולא להיות תלויים בבתי משפט שגם כך הם עמוסים ביותר.

דוד צור: לגבי השופטים.

דוד צור: אמרה כאן כבוד השופטת עדנה בקנשטיין שהיא מטפלת אישית בעניין הזה.

דוד צור: אנחנו נהיה מדווחים על העניין הזה גם משרת המשפטים לעניין צביעה או הכשרה של קאדר של שופטים שזאת תהיה להם ההתמקצעות הנוספת.

דוד צור: אין הצדקה לשים שופט שזה יהיה עיסוקו אבל בסופו של דבר כן נצבע מספר שופטים שהם יהיו כאלה שהתמחותם בספורט תביא אותם לשיפוט באופן שהם ישקלו נכון את חומרת האירועים ולא עוד אירוע בכרוניקה המטורפת הזאת שמגיעה לפתחם מאירוע של רצח, אונס וגם התפרעות במגרשים.

דוד צור: אז ברור שהם מתייחסים באופן אחר לאירועים האלה.

דוד צור: לגבי חינוך ומיזמים לעקירת אלימות.

דוד צור: אנחנו נקיים על זה דיון בנפרד.

דוד צור: הדברים האלה מתנהלים.

דוד צור: הטוטו בעניין הזה נדיב מאוד משרד הספורט והתרבות מקצה לזה תקציבים, כפי שאמר כאן אורי שפר, ואני בטוח שאנשים שיבואו יעמדו בקריטריונים ולצורך כך יש הרבה מאוד גופים וולנטריים.

דוד צור: אם אתם שואלים אותי, שם בעיקר ההשקעה הגדולה שאנחנו צריכים לעשות.

דוד צור: הציע חבר הכנסת פריג', ואני מאמץ את האמירה שלו, לעניין שעת חינוך.

דוד צור: אני קורא מפה לשר החינוך לקחת את האירוע הזה ולהקדיש לו שעת מחנך.

דוד צור: יש חשיבות גדולה מאוד לחינוך של התלמידים בכל מה שקשור לאלימות בכלל.

דוד צור: לא דיברנו על זה אבל ב-4 בנובמבר 19 שנים לרצח פוליטי איום ונורא ואנחנו באירוע של דקירה שיכול להסתיים במוות שהוא פשע שנאה או איך שנקרא לו מעולם אחר.

דוד צור: לכאורה כמעט נתקענו ולא התקדמנו בשום מקום וזה עצוב מאוד לראות את זה.

דוד צור: לגבי הקמת היחידה.

דוד צור: אמרתי את הדברים.

דוד צור: אני מקבל את מה שאמרת, דני.

דוד צור: אני מבקש שתיקח את זה לתשומת לבך.

דוד צור: אני יודע שהמשרד לביטחון פנים בהינתן שהוא רוצה לעשות עבודת מטה מהירה, יודע להציג אותה.

דוד צור: יש כאן רצון טוב של גופים שמוכנים לממן את זה.

דוד צור: אפשר לחסל את כל המכשולים בדרך, המשפטיים, התקציביים, המבצעיים, הארגוניים.

דוד צור: הגיע הזמן לסיים את הסאגה הזאת.

דוד צור: לגבי הליגות הנמוכות.

דוד צור: צודק חבר הכנסת עיסאווי פריג' וגם חבר הכנסת אחמד טיבי שציינו את זה, עם כל זה שהוא עורר כאן כעס רב.

דוד צור: הליגות הנמוכות נמצאות בזרקור יותר נמוך והתקציבים המוקצים לזה וגם תשומת הלב פחות ממוקדת דבר שיכול להביא אותנו לקטסטרופה כזאת שהליגות העליונות ייראו כמו משחק ילדים לעומת מה שקורה שם.

דוד צור: לכן אני אומר כאן למשטרת ישראל וגם להתאחדות ולטוטו, אני לא בטוח שהתקציב המוקצה, חמישה מיליון שקלים בלבד, הוא מספיק אבל תהיו עם אצבע על הדופק.

דוד צור: למשטרת ישראל אני אומר, עם כל זה שזאת עבודה בשכר, אני לא מסכים עם חבר הכנסת לוין כי זה נושא שנוסה כמה פעמים, אבל בסוף עבודה בשכר, משטרת ישראל עמוסה ביותר במשימות, מעיסאוויה וסילואן דרך המקרים של אבטחת אירועים בשכר.

דוד צור: הנושא הזה נבחן כבר בבית המשפט העליון מספר רב של פעמים.

דוד צור: אם יוקצה הכסף כפי שנאמר, כולל הקמת היחידה, העומס ירד באופן דרמטי.

דוד צור: אם הייתה היחידה הזאת כבר מוקמת בעבר, אני בטוח שהרבה מאוד מהעומס ירד.

דוד צור: לזרוק מאה לוחמים כאלה או שמונים לוחמים כאלה לתוך אירועים כאלה, מאוד קריטי.

דוד צור: או יחידת איסוף מאוד חזקה שמסוגלת לתת אינדיקציות מראש, הייתה עולה על הדברים האלה מראש.

דוד צור: לא יכול להיות שיוני זייטק ירכז אצלו עם שניים וחצי אנשים את כל הסוגיה הזאת.

דוד צור: גם אגף האבטחה – לא סתם אני אומר אגף, כי הוא צריך להיות אגף – לא מסוגל להכיל את כל משימות האבטחה המובאות לפתחו.

דוד צור: לכן בסוף יחידה כזאת שהיא ממוקדת מטרה תעשה שינוי דרמטי.

דוד צור: מילה אחרונה לדיון.

דוד צור: אני מקווה שמאוד שתוך שבועיים אנחנו נקיים דיון מעקב.

דוד צור: מנהלת הוועדה תיתן לנו זמן כדי נוכל לעקוב אחרי הדברים.

דוד צור: אני מאוד מקווה שהאירוע הקרוב, הדרבי הקרוב וגם האירועים האחרים, יעברו בשלום.

דוד צור: אגב, אני בדעה שלא צריך לעצור את הספורט.

דוד צור: זאת אומרת, אם יש איזו מחשבה לעצור את הליגות וכן הלאה, לא.

דוד צור: תראו, נער הייתי ובגרתי בתחום הזה.

דוד צור: ראינו אירועים דרמטיים ואני לא ממעיט כהוא זה מהאירוע הזה.

דוד צור: היו אירועים שנגמרו במוות ובעולם עשו שינויים דרמטיים.

דוד צור: צריך לצאת מתוך האירוע הקשה הזה להיערכות אחרת, לתפיסה אחרת, ובסופו של דבר חשוב להחזיר את השפיות למגרשים כדי שהילדים שלנו יוכלו להגיע לאירועים האלה ללא פחד ומורא.

דוד צור: תודה רבה.